Мамлакатимизда ҳукм сураётган тинчлик ва тотувлик барча жабҳада кенг қамровли ислоҳотларни амалга ошириш, халқимизнинг фаровон ҳаёт кечиришини таъминлашга хизмат қилмоқда.\nБугунги кунда Ўзбекистонда 130 дан зиёд миллат ва элат, 16 конфессия вакиллари тинч-тотув яшамоқда. Уларнинг ўз маданияти, урф-одат ва анъаналарини асраб-авайлаши учун барча шароит яратилган. Бу ижтимоий келиб чиқиши, дини, миллатидан қатъи назар, барча юртдошимизни шу Ватан фарзанди сифатида ягона макон ва якдил мақсадлар атрофида жипслашиб, юрт равнақи йўлида сидқидилдан меҳнат қилишга ундамоқда.\n“Туркистон” саройида 1 октябрь куни Тошкент епархиясининг 145 йиллиги муносабати билан ташкил этилган тадбирда ана шу жиҳатлар яна бир бор таъкидланди.\nТадбирда давлат ва жамоат ташкилотлари, дипломатик корпус вакиллари, хорижлик меҳмонлар ва христиан динига эътиқод қилувчи юртдошларимиз иштирок этди.\nЎзбекистон Республикаси Президенти Шавкат Мирзиёевнинг Тошкент епархиясининг 145 йиллиги муносабати билан табригини Президентнинг Давлат маслаҳатчиси Р. Комилов ўқиб эшиттирди.\nМосква ва Бутун Рус Патриархи Кирилл, Тошкент ва Ўзбекистон епархияси раҳбари митрополит Викентий мамлакатимизда миллатлараро тотувлик ва диний бағрикенгликни мустаҳкамлаш, ёшларни юксак маънавиятли инсонлар этиб тарбиялаш мақсадида кенг кўламли ишлар амалга оширилаётганини таъкидлади.\nЎзбекистонда динлараро фаол мулоқот майдони яратилгани жамиятдаги -барқарорликнинг муҳим омили бўлиб хизмат қилаётгани қайд этилди.\nПрезидентимиз ташаббуси билан ишлаб чиқилган 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси давлат ва жамият ҳаётининг барча жабҳасини қамраб, ижтимоий-иқтисодий ҳаётимизни ҳар томонлама жадал ривожлантириш йўлини белгилаб берди.\nМазкур муҳим ҳужжатда илгари сурилган вазифалар ижроси доирасида қўшни мамлакатлар, турли миллат-элат, дин вакиллари ўртасидаги анъанавий яқин ва дўстона алоқаларни янада мустаҳкамлаш борасида изчил ишлар амалга оширилмоқда.\n— Мамлакатимизда турли миллат ва элат вакиллари ўз диний эътиқодларини эмин-эркин адо этишлари учун мустаҳкам қонуний асос ҳам, шароит ҳам яратилган, — деди Зоя Канопко. — Мусулмон, христиан ва бошқа дин вакиллари ўртасида қарор топган дўстлик, тотувлик ва ҳамжиҳатлик ана шундай байрам ва турли тантаналарда янада мустаҳкамланади. Бундай эътибор ва эзгу ишларга ўзини камарбаста билган давлатимиз раҳбарига миннатдорлик билдирамиз.\nТадбирда Ўзбекистон ва Россия санъат усталари, ёш ижрочилар иштирокида концерт намойиш этилди.\nМосква ва Бутун Рус Патриархи Кирилл бошчилигидаги Рус православ черковининг Москва Патриархати делегацияси мамлакатимизга ташрифи доирасида Cамарқанд ва Бухоро шаҳарларида ҳам бўлиб, муқаддас қадамжо ва тарихий обидалар билан танишди.\nСамарқандда меҳмонлар Ҳазрати Хизр мажмуасида Ўзбекистон Республикасининг Биринчи Президенти Ислом Каримов қабрини зиёрат қилди. Буюк Юртбошимиз қабрига гул қўйиб, ҳурмат бажо келтирди. Мажмуада амалга оширилган улкан бунёдкорлик-ободонлаштириш ишлари, маҳобатли мақбара, миллий услубдаги айвон ва бошқа иншоотлар меҳмонларда катта таассурот қолдирди.\nДелегация аъзолари, шунингдек, Амир Темур ва Хўжа Дониёр мақбаралари, Мирзо Улуғбек расадхонаси, Регистон мажмуаси ва бошқа тарихий обидаларни ҳам томоша қилди. Шаҳардаги Алексей соборида Москва ва Бутун Рус Патриархи Кирилл иштирокида маросим ўтказилди.\nМеҳмонлар Бухоро шаҳрида Архистратиг Михаил ибодатхонасига ташриф буюрди. Шунингдек, дунёга машҳур меъморий ва тарихий обидалар сирасига кирувчи Чашмаи Аюб мақбараси, Пойи Калон мажмуаси ва Арк қалъаси билан танишди.\n— Бухоро ҳақида кўп ўқиганман, — деди Москва ва Бутун Рус Патриархи Кирилл. — Инсоният цивилизациясига беқиёс ҳисса қўшган бу шаҳардан жаҳонга машҳур уламолар етишиб чиққан. Ўзбекистонда барча конфессия, жумладан, христиан динига эътиқод қилувчиларга ҳам ўз амалларини адо этишлари учун тенг шароит яратилгани таҳсинга сазовор. Бу юртингизда диний бағрикенглик ва тотувлик барқарорлигидан далолат.\nМазкур рукндаги бошқа мақолалар: « Қалб зийнати\tСамарқанд — дунё тарихининг ривожига таъсир кўрсатган буюк шаҳар »


Ҳамма нарса “Ҳаракат”да бошланади: Турк дунёси янги алфавитга муҳтож - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:41 - Ҳамма нарса “Ҳаракат”да бошланади: Турк дунёси янги алфавитга муҳтож\n“Ҳаракат” агентлиги Ўзбекистонда қабул қилинган лотин алфавитининг келажаги йўқлиги, бутун Турк дунёси учун ягона ва умумий алвафит яратилиши кераклиги ҳақидаги мавзуни бир неча марта тилга олди. Биз ҳамма нарса бизнинг таклифимиз бўлади, деб иддао қилмоқчимиз. Амма, кўпинча айнан шундай бўлаётганини ҳеч ким инкор қилолмайди. Бундан ҳам муҳими, биз кўтарган мавзулар бошқалар тарафидан ҳам кўтарилмоқда ва секин-аста реаликка айланмоқда.\nCA-NEWS агентлигининг кеча тарқатган хабарида айтилишича, пайшанба куни Остонада журналистлар билан учрашган Туркийтилли Давлатлар Ҳамкорлик Кенгашининг (ТДҲК) Бош котиби Халил Акинчи ТДҲК туркий тилли давлатлар учун ягона алфавит яратишни таклиф қилаётганини айтибди.\nТДҲК 2009 йили Нахичиванда ўтказилаган Туркий давлатлар раҳбарларининг саммитида тузилган эди. Ҳамма биладики, Ўзбекистон Президенти Ислом Карим Турк дунёсини биринчи душмани ва бундай саммитларда ҳозир қатнашмайди. У ягона алвафитга қарши бўлиши ҳам ўз-ўзидан маълум.\nАммо, Ислом Каримнинг сиёсий ҳаёти битмоқда, уни Оллоҳ битирадими, демократик мухолифатми, фарқи йўқ. Шундан кейин Ўзбекистон Турк дунёси билан бирга бўлади, янги умумий алфавит ҳам яратилади. Ўзбекистонда ҳозир қабул қилинган лотин алфавити бекор қилинади.


Каримов билан селфи: фотоаппаратда ўзбекистон бўйлаб | Eurasianet\nКаримов билан селфи: фотоаппаратда ўзбекистон бўйлаб\nМарҳум президент хотиралардан аста-секин ўчиб боряпти. Лекин у билан ҳамон Instagram саҳифасига қўр бағишлаши мумкин бўлган суратга тушиш мумкин\nДавид Триллинг Jun 4, 2019\nБарча расмлар Давид Триллинг томонидан олинган\n"Сен америкаликмисан!?" - сўради Қўқоннинг Норбўтабий масжидида жойнамоз тарқатиб юрган 50 ёшлар атрофидаги Муҳаммаджон. У мен билан қуюқ кўришганидан сўнг Дональд Рамсфельдга бўлган ҳурмати ҳақида сўзлаб берди: "Толибонлар ўзбекларни (Афғонистонда) ўлдирган. Дональд Рамсфельд ақлли одам, у бизнинг биродарларни қутқарган. Биз уни яхши кўрамиз. Ўзбекистон Дональд Рамсфельдни яхши кўради."\nМуҳаммаджон менинг оилам ҳақида сўрашни бошлади. Биз Америка сиёсатини муҳокама қилдик. Кейин у чўнтагидан қора халтача олиб, менинг қўлимга тутқазди. Яна бир бор мени қучиб, масжидга, умуман Ўзбекистонга хуш келибсиз, ҳоҳлаган нарсангизни суратга олишингиз мумкин, деди.\nЭркаклар Тошкентдаги Чорсу бозорида шахмат ўйнайшмоқда.\nТошкент марказидаги халқлар дўстлигини тараннум этадиган совет даври ёдгорлиги. Айтишларича, ёдгорлик 2008 йилда Ислом Каримовнинг буйруғи билан олиб ташланган. 2017 йилда унинг вафотидан сўнг эса у яна асл жойига қайтарилган.\nҚўқондаги тикувчилик фабрикасида ишлайдиган аёл.\nТошкентдаги Ош маркази бир вақтнинг ўзида юзлаб хўрандаларга хизмат кўрсатади. Ушбу миллий таомнинг бир кишилик миқдори тахминан 2 доллар туради.\nАскар дўстлари билан Каримов музейи ("Ўзбекистон Республикаси Биринчи Президенти номидаги илмий-маърифий ёдгорлик мажмуаси") олдида селфига тушмоқда.\nСамарқанддаги русийзабон сайёҳлар.\nФарғоналик ўзбек сайёҳлари Самарқандда\nАскарлар Тошкентда поeзд кутишмоқда\nАёл 1370-йилларда вафот этган Амир Темурнинг жияни Шоди Мулк қабри қошида дуо ўқимоқда. Мақбара Самарқанддаги Шоҳи-Зинда мажмуасининг бир қисми ҳисобланади.\nҚўқонда жума ибодатидан сўнг эркаклар дафн маросимига икки қатор бўлиб сафландилар.\nТобутни қабристонга етказиш учун ҳар бир киши тобутни навбат билан кўтаришади.\nЖиззах ва Тошкент оралиғидаги газ қуйиш шахобчаси. Аксарият автомобиллар метан газ билан юради, у машина юкхонасидаги газ балонларига зичланади. Баъзида ушбу суюқлик портлаб кетади. Хавфсизлик нуқтаи назаридан йўловчилар газ қуйиш шахобчасига киришдан аввал автоуловдан тушириб қолдирилади.\nИслом Каримовнинг Самарқанддаги мақбараси. 27 йил мамлакатни бошқарган диктатор 2016 йилда вафот этди. Мулла мақбарада мунтазам равишда Қурон тиловат қилади (бу ерда тинглаш мумкин).\nФарғона вилояти Риштон шаҳридаги ўқувчилар\nТошкентдаги Кўкалдош мадрасаси талабалари.\nАмир Темирнинг Самарқандаги мақбарасида\nДавид Триллинг - Eurasianet.org ижрочи муҳаррири\nЎзбекистон: Майда савдогарлар Хитой мамлакатга киришга тўсқинлик қилаётганини айтишмоқда\nХитой Марказий Осиёга махсус кузатув мосламаларини экспорт қилмоқда\nКурашнинг ўтмиши ва бугуни: Ўзбек ота ва ўғил ҳаётнинг қийинчиликларига бардош беришади\nТуркменистан: врата ада затворились


Янги Зеландия навбатдаги космик марказ бўлиши мумкин (видео)\n14:48 / 24.05.2017\nАэрокосмик транспорт ишлаб чиқаришга ихтисослашган Rocket Lab стартапи ёз мавсумига қадар Жанубий яримшардан дунёдаги илк Electron ракетасига ишга туширмоқчи. Катта умид боғланаётган космодром Янги Зеландиянинг шимолий қисмидаги Махай яриморолида жойлашган. Newatlas шу мавзудаги мақоласи билан бўлишди.\n3D-босма ёрдамида композит материаллардан тайёрланган 20 × 1 м ўлчамли икки босқичли ракета енгил вазни ва тежамкорлиги билан ажралиб туради. Ишлаб чиқарувчиларнинг сўзларига кўра, у трансатлантик рейсларда ишловчи стандарт Boeing 737'га нисбатан анча кам ёқилғи сарфлайди.\nElectron 150 килограммгача бўлган сунъий йўлдошларни орбитага олиб чиқишга қодир. Компания режаларига кўра, у бир йилда 120 марта ишга туширилади - бу АҚШга нисбатан деярли беш карра кўп. Ракетанинг ҳар бир ишга туширилиши минимал қийматга эга бўлади - тахминан 5 миллион доллар атрофида.\nЯнги Зеландияда ишлашнинг мураккаб жиҳатлари кучли шамоллар билан изоҳланмоқда, бироқ Electron икки ўқли назорат тизими билан жиҳозланган, бу унга йўналишдан узилмаслик имконини беради.


Ғалати статистика: коронавирусдан ўлим даражаси қаерда...\n17.10.2020 17:24 0 3451\nФото: «The Wall Street Journal»\nCOVID-19 оқибатида ўлим даражаси қаерда энг юқори? Статистика маълумотлари таҳлили коронавирусдан ўлимлар сони энг юқори мамлакатларда аҳоли жон бошига нисбатан ўлим кўрсаткичлари унча баланд эмаслигини кўрсатяпти.\nТадқиқотларга кўра, аҳоли жон бошига ўлим ҳолатлари нуқтаи назаридан, Бельгия коронавирусдан энг кўп талафот кўрган мамлакат, Буюк Британия ва АҚШ учинчи ва тўртинчи ўринларда.\nБироқ бу хулосалар аҳолиси 5 миллиондан кўп ҳамда ҳар 100 минг кишига қанча COVID-19 қурбонлари тўғри келиши ҳақида 19 мамлакатдан 19 сентябргача олинган маълумотлар таҳлилига қурилган, деб ёзмоқда «Daily Mail». Бу маълумотларга кўра, ўлим даражаси энг юқори мамлакат Бельгия (ҳар 100 минг кишига 86,9 ўлим), кейинги ўринларда Испания (65) ва Буюк Британия (62,6).\nАмерикада ўтказилган тадқиқотда (JAMA тиббий журналида чоп этилган) эса қолган 18 мамлакатга нисбатан АҚШда қанча кўп одам ўлганини аниқлашга уриниб кўришди. Бу мамлакатларнинг танлашиши сабаби уларнинг ҳар бири 5 миллиондан ортиқ аҳолига эга ва ялпи ички маҳсулоти жон бошига 25 минг доллардан ортиқ. Бир сўз билан айтганда, ўзига тўқ мамлакатлар.\nРақамларга кўра, пандемия АҚШда 225 минг ўлимга бевосита ёки билвосита сабаб бўлган, яъни кимлардир коронавируснинг ўзидан, бошқалар унинг оқибатлари ва эски касалликлари туфайли дунёдан кўз юмган. Пенсильвания университети тадқиқотчилари маълумот беришича, 19 сентябрь ҳолатига АҚШда COVID-19 билан боғлиқ 198 589 ўлим ҳолати қайд этилган ёки ҳар 100 минг кишига 60,3 та ҳолат тўғри келмоқда. Бу жиҳатдан Қўшма Штатлар Бельгия (86,8), Испания (65) ва Буюк Британия (62,6)дан сўнг тўртинчи ўринда.\nКоронавирус биринчи бўлиб кириб борган ва ўлим ҳолатлари олдинроқ қайд этилган Жанубий Корея ва Япония Америка таҳлилчилари рўйхатида энг қуйи поғоналарга жойлаштирилди: ҳар 100 минг аҳолига 0,7 ўлим ҳолатлари.\nАммо юқоридаги тадқиқот, фақат 19 мамлакат билан чеклангани боис, коронавирусдан ўлим ҳолатлари аслида қандайлиги ҳақида етарлича тасаввур бера олмайди. Барча мамлакатлар тадқиқот доирасига киритилган тақдирда биринчи ўринга Италия ичида жойлашган митти давлат — Сан-Марино кўтарилади, Перу — иккинчи, Бельгия — учинчи.\nМутлақ рақамларда Сан-Маринода февраль ойида коронавирусдан 42 та ўлим ҳолати рўйхатга олинганди. Агарда мамлакат аҳолиси атиги 33 800 кишидан иборат экани инобатга олинса, бу жаҳон миқёсида рекорд кўрсаткичга айланиб кетади — ҳар 100 минг аҳолига 123 та ўлим. Ҳолбуки, Сан-Марино 26 июнь куни ўзини «коронавирусдан холи» деб эълон қилган. Ўшандан бери баъзи-баъзида касалланишлар учраб турибди, аммо вафот этганлар йўқ.\nПеру Ўзбекистонга «ўхшайди» — 32 миллион атрофида аҳолиси бор. Мамлакатда ҳар 100 минг аҳолига ковиддан ўлимлар сони 101 тани ташкил этмоқда. Ўлим ҳолатлари бобида Жанубий Америкадаги таъқибчиларининг барчаси қўшнилари — Боливия (72), Бразилия (71,7), Чили (70,2) ва Эквадор (69,7).\nГлобал йирик муаммоларга дахдор маълумотларни расмий манбалардан олиб тарқатувчи «Our World in Data» сайтига кўра, аҳоли жон бошига ўлим ҳолатлари бўйича Буюк Британия ва АҚШ 11-12-ўринларни банд этиб турибди.\nКоронавирусдан ўлим ҳолатлари сони бўйича дунёдаги учинчи мамлакат — Ҳиндистон (112 минг). Бироқ 1,3 миллиард аҳолисига солиштирганда рақамлар «кичрайиб кетади» ва жон бошига ўлим ҳолатлари борасида Ҳиндистонни рейтингнинг 87-поғонасига тушириб юборади.\nЭронда ҳам худди шундай: ўлим ҳолатлари сони (29 605) бўйича 9-ўринда, жон бошига ҳисоблаганда 28-ўринда.\nКоронавирус «бешиги» бўлмиш Хитой эса 183-ўринда — ҳар миллион кишига уч ўлим!\n«Worldometer» кўра, Ўзбекистон:\nкоронавирусдан ўлимлар сони бўйича дунёда 76-ўринда;\nҳар миллион аҳолига ўлим (16) ҳолатлари бўйича 137-ўринда.\nЭслатма: бу расмий статистика.\n«Our World in Data» маълумотига кўра, бугунги кунда коронавирусдан ҳар миллион кишига ўлим ҳолатлари энг юқори даражаси Жанубий Америкада (640), кейинги ўринларда Шимолий Америка (550) ва Европа (313). Солиштириш учун: Осиёда ҳар миллион кишига 47 та ўлим ҳолати тўғри келмоқда.\nтадқиқот ўлим пандемия COVID-19


Фориш туманида халқ депутатлари туман кенгашининг сессияси ўтказилди » Фориш тумани ҳокимлиги расмий сайти\nФориш тумани ҳокимлиги » Янгиликлар » Фориш туманида халқ депутатлари туман кенгашининг сессияси ўтказилди\nДепутатлар дастлаб «Туманнинг 2018 йилги ижтимоий-иқтисодий ривожланиши якунлари ва жорий йилга мўлжалланган ижтимоий-иқтисодий дастурнинг энг муҳим устувор йўналишлари тўғрисида»ги туман ҳокимининг ҳисоботини тинглаб, муҳокама қилдилар.\n2018 йил давомида барча соҳаларда изчил ислоҳотлар олиб борилиб, туманимиз иқтисодиётида бир қатор ижобий натижаларга эришилди, – деди кун тартибидаги масала юзасидан маъруза қилган туман ҳокими Абдивали Мустанов.\nМаҳаллий бюджет даромадларига 13934,3 миллиард сўм туширилиши бегиланган эди. Амалда 19246,3 миллиард сўм туширилиб, режа 138,1 фоизга бажарилди.\nАҳоли бандлигини таъминлаш борасида ҳам сезиларли натижалар қўлга киритилди. Секторлар кесимидаги тақсимотга мувофиқ ўтган йили 2612 та янги иш ўринлари яратилди.\nҲудудларни комплекс ривожлантириш, саноат тармоқларини модернизация қилиш йўли билан секторлар ҳудудида умумий қиймати қарийб 216 миллиард 364 миллион сўмлик 8 та йирик ва ўрта лойиҳалар ишга туширилди. Ўтган йилда 123,4 миллиард сўмлик саноат маҳсулотлари, 822,6 миллиард сўмлик қишлоқ хўжалик маҳулотлар ишлаб чиқилди. 2019 йил 1 январь ҳолатига 245 та кичик бизнес субъектлари ташикл этилиб, туманимизда фаолият кўрсатаётган юридик шахслар сони 872 тага етди.\nТумандаги 9 та экспортёр корхоналар томонидан жами 1820,8 минг АҚШ долларига тенг саноат ва мева-сабзавот, полиз маҳсулотлари хорижга экспорт қилинди.\nҚишлоқ хўжалиги соҳасида амалга оширилаётган ислоҳотлар натижасида барча тоифадаги хўжаликларда 2769 тонна дон, 6375 тонна сабзавот, 4139 тонна полиз, 5128 минг тонна мева ва 6225 тонна узум етиштирилди.\n«Обод қишлоқ» дастури доирасида 3 та маҳалла фуқаролар йиғинларида 10,8 мингдан ортиқ аҳолига қулай шарт-шароитлар яратилди. 14 та кўп қаватли уй-жойлар таъмирланди, 11 километр ичимлик сув тармоқлари, 20 километр электр тармоқлари, 18 километр ички йўллар таъмирланди. 6 та бозор инфратузилма объектлари, 18 та мини маркет, 1 та ҳаммом қурилиб, фойдаланишга топширилди.\nТуман ҳокими ўз ҳисоботини давом эттириб, ўтган йили туман ҳудудидаги 16 мингдан зиёд хонадон ўрганилганлигини таъкидлади. Мулоқот давомида туман, вилоят, республика даражасидаги 8621 та муаммо кўтарилди ва тегишли тартибда бартараф этилди.\nИжтимоий адолат тамойилини таъминлаш, ногиронлиги бўлган шахсларнинг тўлақонли ҳаёт кечиришлари учун муносиб шарт-шароитлар яратиб беришга алоҳида эътибор қаратилаётгани қайд этилди. Имконияти чекланган фуқаролардан 50 нафарига ногиронлик аравачалари, 18 нафарига эшитиш мосламалари, 26 нафарига қўлтиқтаёқ олиб берилди. 105 нафар кексаларга даволаш-профилактика муассасаларига йўлланмалар берилди. 35 нафар ногирон фуқаролар арзон уй-жой билан таъминланди. Эшитиш қобилиятида нуқсон бор 18 нафар юртдошларимиз эшитиши мосламалари билан таъминланди.\n– Бу йил олдимизда улуғвор вазифалар турибди, – дейди туман ҳокими ўз маърузасини давом эттириб. Ўзбекистон Республикаси Президентининг шу йил 30-31 январь кунлари вилоятимизга ҳамда туманимизга ташрифи чоғида берган топшириқлари, кўрсатмалари ижросини таъминлаш ҳар бир юртдошимиз учун шарафдир.\n2019 – 2020 йилларда саноат, қишлоқ хўжалиги ва хизмат кўрсатиш соҳаларида умумий қиймати 4 триллион 725 миллиард 118 милион сўмлик 41 та инвестиция лойиҳалари амалга оширилади ва мазкур лойиҳаларни амалга ошириш орқали 2612 та янги иш ўринлари яратилади. 67,9 миллион АҚШ долларилик тўғридан-тўғри хорижий инвестициялар жалб қилиниши белгиланган. 2019 йил давомида 1778,6 минг АҚШ долларилик мева-сабзавот, 442,6 минг АҚШ долларилик саноат жами 2221,3 минг АҚШ долларилик маҳсулотлар хоижга экспорт қилиш кўзда тутилмоқда. Маҳаллий бюджетнинг даромадлар қисмига жами 27 миллиард 38 миллион сўм туширилиши режалаштирилган. «Обод қишлоқ» давлат дастурига асосан 10200 аҳоли яшайдиган 3 та қишлоқда 36227,3 миллион сўмлик қурилиш- ободонлаштириш ишлари амалга оширилади. 1200 та уй-жойлар, 6 та ижтимоий соҳа объектлари 7,9 километр ичимлик сув, 31,5 километр ички йўллар, 27,6 километр электр тармоқлари таъмирланади ва реконструкция қилинади.\nМактабгача таълим тизимини такомиллаштиришда 3 ёшдан 6 ёшгача бўлган болаларни мактабгача таълим муассасаларига қамраб олиш бўйича 2019 йилда туманда жами 16 та давлат хусусий шерикчилик, нодавлат ва оилавий мактабгача таълим муассасалари ташкил этилиши орқали қамров даражаси бугунги кундаги 25 фоиздан йил якунида 50,1 фоизга, 2020 йилда эса 65 фоизга етказилиши кўзда тутилмоқда.\n«Ёшлар – келажагимиз» давлат дастури доирасида 41 нафар ёш тадбиркорларнинг лойиҳалари учун 6553 миллион сўм кредит маблағлари ажратилади ва 176 та янги иш ўринлари ташкил этилади.\nСессия қатнашчилари Ўзбекистон Республикаси Олий Мажлиси Сенати Кенгашининг 2019 йил 15 февралдаги «Фуқаролар йиғинлари раислари (оқсоқоллари) сайловига тайёргарлик кўриш ва уни ўтказиш тўғрисидаги қарор ҳақида»ги масалани ҳам муҳокама қилишди. Халқ депутатлари туман Кенгашининг фуқаролар йиғинлари раислари (оқсоқоллари) сайловини ўтказишга кўмаклашувчи комиссия тузилиб, унинг таркиби тасдиқланди.\nШунингдек, сессияда туман прокурори Зокир Анорбоев, ички ишлар бўлими бошлиғи Ойбек Эшбеков, фуқаролик ишлари бўйича туман суди раиси Луиза Халитоваларнинг прокуратура, ички ишлар, фуқаролик судининг 2018 йилдаги фаолияти якунлари тўғрисидаги ахборотлари тингланди.\nДепутатлар сессияда туман тиббиёт бирлашмаси бош врачи Адиба Жабборованинг «Аҳоли ўртасида соғлом турмуш тарзи ва соғлом овқатланиш маданиятини тарғиб қилиш борасида амалга оширилаётган ишлар аҳволи», туман сайлов комиссияси раиси Рашид Каримовнинг 2019 йил 17 февраль куни ўрни бўшаб қолган 14-Каттасой сайлов округида халқ депутатлари туман Кенгаши депутати сайлови якуни ҳақидаги масалани ҳам қараб чиқдилар.\nМуҳокама этилган барча масалалар юзасидан халқ депутатлари туман Кенгашининг тегишли қарорлари қабул қилинди.


Президент Михаил Саакашвили бошчилигидаги “Бирлашган миллий ҳаракат” партияси эса душанба куни ўтказилган сайловларда тақрибан 41 фоиз овоз йиғолган. Аввалроқ эълон қилинган экзит-полл натижаларига кўра ҳам шу каби кўрсаткич қайд этилганди.\nЭкзит-полл маълумотлари эълон қилиниши билан мухолифатнинг бир неча минг тарафдори ғалабани нишонлаш учун Тбилисидаги Озодлик майдонига йиғилди. Майдонга йиғилганларга мурожаат қилган мухолифат лидери Бидзина Иванишвили ўзи бошчилик қилаётган коалиция парламентда камида 100 ўринни олишига ишонч билдирди.\nГрузия парламентидаги 150 ўриннинг 77 таси партиялар рўйхати бўйича сайланган номзодларга, қолган 73 ўрин мустақил номзодларга ажратилган.\nСўров натижаларига кўра ўтган сайловларда партия рўйхатлари бўйича мухолифат олдинда эканини Грузия президенти Михаил Саакашвили ҳам тан олди, бироқ у мажоритар округлар бўйича “Бирлашган миллий ҳаракат” катта фарқ билан ғалаба қозонганини таъкидламоқда.\n- Биз ҳаммамиз, гуржилармиз, ҳаммамиз ўз мамлакатимиз фуқаросимиз, биз ҳаммамиз бир ёқадан бош чиқаришимиз керак, ҳаммамиз демократик шароитда ишлашимиз керак, - деди Михаил Саакашвили “Евроньюс” телеканалига берган интервьюсида.\n1 октябр куни Грузияда ўтказилган сайловларда 14 та сиёсий партия ва иккита блок иштирок этди, аммо “Грузия орзуси” ва “Бирлашган миллий ҳаракат”дан бошқа иштирокчилар ҳозирча парламентга кириш учун зарур бўлган 5 фоизли тўсиқдан ўтолмагани айтилмоқда.\nАйни пайтда мухолифатчиларнинг парламент сайлови натижаларидан хурсанд экани кузатилади.\n- Грузия тарихида биринчи марта фуқаролар ҳукуматни сайлов йўли билан алмаштиришга муваффақ бўлишди. Бу Грузия тарихида катта воқеадир ва у олтин ҳарфлар билан ёзилади, - деди “Грузия орзуси” лидери Бидзина Иванишвили "Евроньюс"га.\nГрузия Марказий сайлов комиссияси маълумотларига кўра, кечаги сайловда сайловчилар давомати 61 фоизни ташкил қилган, овоз бериш жараёнини 1500 дан зиёд халқаро кузатувчи, 60000 дан зиёд маҳаллий кузатувчи кузатиб борган.\nБугун ЕХҲТ кузатувчилар миссияси сайлов бўйича ўз ҳисоботини тақдим қилади. Буни Грузия расмийлари ҳам, мухолифат вакиллари ҳам сабрсизлик билан кутмоқда. Аввалроқ Грузия мухолифати ЕХҲТ кузатувчилари сайловларни ҳалол ва шаффоф дея эътироф олган тақдирдагина бу натижаларни тан олиши ҳақида билдирганди.\nПарламент сайловларнинг расмий натижалари 20 кундан кейин эълон қилиниши кутилмоқда.


Патир рецепти тайёрлаш усули рецепти сирлари, оддий ва мазали\nVatanda.Com » Пазандалик » Таомлар » Патир рецепти\nПатир (фатир) – Осиё мамлакатлари халқининг анъанавий ҳисобланадиган пишириғи, у чойга ҳам, овқатга ҳам ажойиб қўшимча бўлади. Ушбу рецептдаги патирни пиёз билан ҳам, пиёзсиз ҳам тайёрлаш мумкин.\nУн – 500 г (3 стакан)\nЎсимлик мойи ёки эритилган ҳайвон ёғи – 200 гр\nКунжут – 1 ош қошиқ\n1. Ун, сув ва туздан қаттиқ хамир қоринг. Сў нг, уни 4 қисмга бўлинг. Устидан бироз ун сепиб, устма-уст қилиган ҳолда сочиқ билан ёпиб қўйинг. Шу тарзда 5-10 дақиқа дам ейишга қолдиринг.\n2. Пиёзни пўстидан тозаланг, жуда ингичка, яримҳалқа қилиб кесинг. Унга бироз туз сепиб, яхшилаб аралаштиринг.\n3. Ҳар бир зувала қалинлиги 1 мм келадиган қилиб ёйиб олинг. Тажрибали бекалар янада ингичкароқ қилиб ёйишлари мумкин.\n4. Хамирнинг бутун юзасига ёғ суртинг, пиёзли патир қилиш учун эса қўшимча равишда устидан озроқ пиёз ҳам сепинг.\n5. Хамирни рулет қилиб ўранг. Узун ўрамани кафт билан бироз япалоқ қилинг. Қаватли томонини юқорига қилиб қўйган ҳолда 5-10 дақиқа дам беринг.\n6. Ҳар бир зувалани қўлда, қалинлиги 1-1,5 см дан ошмайдиган қилиб, айлана шаклида ёйиб олинг. Ёйишда хамирнинг яхлитлигини бузиб юбормаслик учун эҳтиёткор билан ёйинг.\n7. Нонпар ёки санчқи билан хамирга нақш чизинг, юзасига енгил тузланган сув сепинг, кунжут билан безатинг, пишириш қолипига қўйинг ва 5-7 дақиқа шу ҳолда дам беринг.\n8. Олдиндан 250 даражагача қиздирилган газ печида (аввал пастки, сўнг юқори қаватида) тилларанг тусга киргунча пиширинг, бу ўртача 15-20 дақиқани талаб этади.\n9. Тайёр бўлгач, пишириш қолипидан олинг, юзасига бироз сув сепиб, дастурхон билан ўранг, совутишга қолдиринг. Патир тайёр!\nНорин бу сомонча қилиб кесилган гўшт ва маҳсус ҳамир, пиёз, мурч аралашмаси ва ҳушбўй булён билан тортиладиган жуда мазали таомдир. Уни тайёрлаш учун анъанавий тарзда қўй ёки от гўштидан тайёрланган булён ва ишлатилиши шарт бўлган масаллиқ – қазидан фойдаланилади. Ҳўш, норин қандай тайёрланади?...


Алмати Қозоғистоннинг замонавий туризм марказига айланишади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nАлмати Қозоғистоннинг замонавий туризм марказига айланиши учун барча имкониятлар бор. Статистикага кўра, мамлакатимизга ташриф буюрган ҳар бешинчи меҳмон ушбу шаҳарни томоша қилади. Бу эса жаҳонда Алматига қизиқиш ортиб бораётганини кўрсатади. Туристик салоҳиятни ривожлантириш мақсадида маҳаллий ҳокимлик, туроператорлар, жамоат ташкилотлари қатор тадбирларни амалга оширди. Ўтган йил охирида бу ерда туристик хаб иш бошлади.\nАСЛАН ҚЎНИРХАНОВ, АЛМАТИ ШАҲРИ ТУРИЗМ ВА ТАШҚИ АЛОҚАЛАР БЎЛИМИ РАҲБАРИ:\n- Бунинг учун туристик хаб ташкил қилинди. Ҳар бир шаҳарлик бу ерга келиб, ўз ғоялари, лойиҳаларини таклиф этиши мумкин. Экологик туризм аҳамиятли. Табиатимизни кўрсатамиз. Алмати минтақасида бешта миллий парк – чўллардан иборат Алтин Эмелдан тортиб етти минг метрли Хон Тангри чўққисигача бор. Бошқача айтганда, Алматига келган турист уч соат йўл босиб, чўлларни ёки Кўлсой ҳавзасини томоша қилиши мумкин.\nАлматининг сайёҳлар учун жозибадорлигини ошириш мақсадида махсус ишчи гуруҳ тузилади. Унинг аъзолари шаҳар учун махсус туристик бренд зарур, дейишмоқда.\nДАНИЯР МУКИТАНОВ, «Биз – АЛМАТИ» ЛОЙИҲАСИ РАҲБАРИ:\n- Метронинг бир неча станцияларида махсус стендлар қўйилади, уларда шаҳарликлар наздидаги энг қизиқарли жойлар кўрсатилади. Яъни уларнинг кўнглига ёққан жойлар. Шунчаки реклама буклетлари эмас. Шахсий таассуротлар ва фикрлари билан.\nҚозоғистонАлматиХон ТангриАлтин Эмелтуристик хаб


Бечора ўқитувчи ва уларнинг ўқувчилари ҳақида ҳам бир сўз айтайлик Ўзбекистон янгиликлари\nБечора ўқитувчи ва уларнинг ўқувчилари ҳақида ҳам бир сўз айтайлик\nЎзбекистон, Тошкент – Batafsil.uz ЯА. Ўзбекистонда анъанавий шаклда болаларга таълим бераётган мактаблар сони тобора кўпайиб бормоқда. Бу ҳолат коронавирусга қарши бардош бера олган маҳаллий таълим тизимимиз билан фахрланишга сабаб бўла олармикан? Минг афсуски, бу қарорга нисбатан жавоблардан кўра саволлар кўпроқдир, дея ёзмоқда Batafsil.uz колумнисти Денис Довлатов.\nЎтган ҳафтада Соғлиқни сақлаш вазирлиги ва ХТВ ковиднинг олдини олиш ва даволаш учун мактаб ўқитувчиларига, бир эътибор беринг, гидроксихлорохин берилишини маълум қилган эди. Айнан шу дори коронавирусни даволаш борасида кўплаб маҳаллий ва хорижий мутахассисларда саволлар туғдирмоқда.\nШунчаки эслатиб ўтмоқчи эдимки, гидроксихлорохин - иммуносупрессор, яъни иммун тизимини бостирадиган дори ҳисобланади. Мутасаддилар томонидан мутлако антиқа ечим топилган - куз пайтида шамоллаш, грипп ва бошқа юқумли касалликлар келиб чиққанда ўқитувчиларга иммунитетини пасайтирадиган дори берилар экан. Қолаверса, ўқитувчиларга ҳозирча ишлаб чиқарувчилари номаълум бўлган гриппга қарши вакцина ҳам бепул таклиф этилмоқда.\nБу борада шуни яхши англаш керакки, Batafsil.uz ва бошқа бир қатор маҳаллий ОАВ томонидан сўралган кўплаб мутахассислар гидроксихлорохин ён таъсирга эгалиги ва ундан фақат шифокор назорати остида фойдаланиш зарурлигини таъкидлашди.\nМасалан, Ўзбекистонга ташриф буюрган бир гуруҳ россиялик мутахассислар гуруҳи раҳбари, Москвадаги Пирогов номидаги Миллий тиббиёт ва жарроҳлик маркази анестезиология ва реанимация кафедраси мудири, анестезиолог-реаниматолог Михаил Замятиннинг фикрини ҳавола қилиш мумкин.\nУнинг сўзларига кўра, "беморнинг электрокардиограммаси тизимли равишда кузатилса, юз бериши мумкин бўлган ўзгаришлар баҳоланса ва уларнинг ўз вақтида олдини олишнинг иложи бўлсагина, гидроксихлорохинни қўллаш мумкин. Ушбу препаратнинг қарши кўрсатмалари мавжуд бўлиб, уларга амал қилиш зарур".\nБу препаратни истеъмол қиладиган юз минглаб ўқитувчилар шифокорлар томонидан оммавий равишда назорат қилинишини тасаввур қилиш қийин. Балким гидроксихлорохиндан ковиднинг олдини олиш учун эмас, балким аломатлари пайдо бўлганидан кейингина фойдаланиш кераклиги ҳақида ўқитувчиларни бирор огоҳлантирар?\nУмуман олганда, ҳурматли ўқитувчиларимизнинг аксарият қисмини катта ёшлилар ва кексалар ташкил этишини тушуниш керак. Уларни янги хавф остига қўйиш шартмикан? Бу ҳам ўз жавобни кутаётган жумбоқли саволдир.\nБолалар хавф остидами?\nЎтган ҳафта коронавирус бўйича Штаб экспертларининг иккита қизиқарли баёноти эълон қилинди. Нурмат Отабеков болаларни умрбод қамаб қўйишнинг иложи йўқлиги сабабли мактабларнинг очилиши тўғри қарор эканлигини таъкидлади. Унинг сўзларига кўра, болалар бундай мураккаб эпидемик вазиятда яшаш ва ўқишни ўрганишлари керак.\nБундан ташқари, унинг қўшимча қилишича, болаларда коронавирус инфекцияси енгил шаклда ўтади, уларда ҳамроҳ касалликлар йўқлиги боис, барчаси жиддий асоратларсиз соғайиб кетади.\nБир неча кундан сўнг Хабибулла Оқилов ўзбекистонликларни "хушхабар" билан лол қолдирди. Унинг қайд этишича, мамлакатда коронавирусга чалинган болалар сони ортиб бормоқда ва улар орасида оғир ҳолатлар ҳам қайд этилган. Шунинг учун ҳозирда қўшимча равишда педиатрлар тайёрланмоқда.\nҲозирда мактаблар очилиши беморлар сонининг ўсиши учун қўшимча омил бўлиши барчага аён. Бола барибир болада. Уларни ижтимоий масофани сақлашга мажбур қилиш, тенгдошлари билан яқин алоқада бўлмасликни таъминлаш қийин. Айниқса, синфда 30 ва ундан ортиқ ўқувчи бўлганида бу вазифа ўта мураккаб саналади. Ҳойнаҳой, вирус аллақачон кўплар ўқувчиларнинг оилаларига “меҳмон” бўлишга улгургандир.\nХуш, нима қилиш керак? Бу борада ҳар кимнинг ўзи мустақил қарор қабул қилиши керак. Мен масалан, 7 ёшли қизнинг отаси сифатида уни мактабга юборишга журъат қилмадим. Бунинг сабаби қўрқув эмас. Назаримда, бундай шароитда мактабнинг қадри қолмайди. Анъанавий ўқитиш шакли “АҚШ пойтахти Нью-Йорк” деб айтган онлайн-таълимдан ҳеч қандай устунликка эга эмас.\nБалки биринчи чоракни онлайн ўқитишга қарор қилган Қозоғистон йўлини танлаш тўғридир? Ким ҳақ эканлиги октябр ойида, яъни мамлакатга мавсумий юқумли касалликлар кириб келганида аниқ бўлади. Касалланганлар сони кескин ошмаслиги ва янги карантин бўлмаслигига умид қилишдан ўзга чора йўқ.\nТаҳририят фикри муаллиф фикридан фарқ қилиши мумкин.


БОШ САҲИФА / Америка / Афғонистонда ӯз қабримизни кавлаяпмиз.\nАҚШ мутахассислари: Афғонистонда ӯз қабримизни кавлаяпмиз.\n393 маротаба ўқилди\nАҚШ Президенти Доналд Трамп душанба куни кечқурун АҚШнинг Афғонистонга доир янги стратегиясини эълон қилиб, Афғонистонга кӯпроқ аскар юбориш ва “ғалаба қозониш учун жанг қилиш”га ваъда берди. Президент Трампнинг янги Афғонистон стратегияси АҚШ тарихида энг узоқ давом этган Афғон урушини номаълумлик гирдобига тортиш билан изоҳланмоқда.\n-“Тезкор чекинишнинг натижалари бир тарафдан ижобий бӯлса, бошқа бир тарафдан уни қабул қилиб бӯлмайди. Шошма-шошарлик билан чекиниш бӯшлиқ яратади. Натижада бу бӯшлиқ ИШИД ва Ал-Қоида террорчилари билан тӯлдирилади. Биз яна бир халқ пайдо қилаётганимиз йӯқ, террористларни ӯлдиряпмиз”, деди Трамп Вашингтон ташқарисидаги бир ҳарбий базада сӯзлаган нутқида.\nПрезидент Трамп Сайлов клмпаниясида АҚШ кучларининг Афғонистондан аста-секин чиқиб чиқилишини ваъда қилган эди. Трампнинг янги қарори Америкалик ҳарбий маслаҳатчилар томонидан салбий баҳоланганлиги кузатилмоқда. The New York Times ва CNN ахборот агентлигига интервю берган миллий хавфсизлик масалалари бӯйича эксперт Метю Росенберг, - “Биз ғалаба учун курашамиз – дегани нимани англатади? Америкалик 100 минг аскар Толибонни йӯқ қила олмадику”, дея Трампнинг янги стратегиясига эътироз билдирди. Депутат Валтер Жонс ҳам Трампнинг янги стратегиясига баҳо берар экан, “Тарих шуни кӯрсатадики, Афғонистон империяларнинг қабри бӯлган. Америка ҳам 16 йил давомида у ерда ӯз қабрини кавламоқда”, дея илова қилди.\nТолибон ҳаракати Доналд Трампнинг “янги стратегияси” ҳақида расмий баёнот чиқариб, шундай деди: “Афгʻонистонни Америка ишғолидан халос қилиш бизнинг диний ва миллий бурчимиздир. Танамизда жон бор экан, биз бу вазифага содиқ қоламиз Америка урушни давом эттириш ӯрнига, Афғонистондан ӯз қӯшинларини олиб чиқиш ҳақида ӯйласа ӯзи учун яхши бӯлар эди. Агар Америка ӯз қӯшинларини олиб чиқиб кетмаса, Афғонистон Америка империясининг қабри бӯлиб қолади ва Америка раҳбарлари буни тасаввур қилиши узоққа чӯзилмайди”.\n16 йилдан буён давом этиб келаётган ва минглаб Америка аскарларининг ӯлими, ӯн минглаганининг майиб-мажруҳ бӯлиб қолишига сабаб бӯлган Афғонистон жанги АҚШ тарихидаги энг узоқ давом этган уруш ҳисобланади. Дарҳақиқат Ироқдан ҳолдан тойиб чиққан АҚШни бир тарафдан Араб баҳори, хусусан Сурия масаласи тентиратиб қӯйган бӯлса, иккинчи тарафдан Хитойнинг иқтисодий юксалиши унга “бош оғриқ” бӯлмоқда. Мана шулар сабабли АҚШ учун Афғонистоннинг аҳамияти бироз камайган эди. Бироқ Америка бугунги кунга келиб Афғонистон стратегиясини жиддий тарзда қайта кӯриб чиқишга мажбур бӯлмоқда. Чунки Афғонистонда 16 йил жанг олиб борган Америка ва НАТО қӯшинлари дунёнинг энг юксак технологияларига эга бӯлишига қарамай, муваффақияцизликка юз тутди. Шунингдек Толибон билан ӯтказмоқчи бӯлган тинчлик музокаралари ҳам фойда бермади. Шунинг учун айтиш мумкинки, 16 йилдан кейинги Афғонистондаги вазият АҚШ учун жуда даҳшатлидир. Ҳатто Америка аскарларига қарши уюштирилаётган кӯпгина ҳужумлар АҚШнинг ӯзи тарбиялаган Афғонистон армияси сафидаги аскарлар тарафидан содир этилмоқда. “Cарнегие Фоундатион” фонди тарафидан тайёрланган ҳисоботда келтирилишича, Афғон уруши АҚШ учун йиллик қиймати 23 миллиард долларга тушмоқда. Бу эса АҚШ маъмурияти Афғон жанги учун ҳар бир соатда 2.5 миллион доллардан ортиқ маблағ сарфлаётганлигини англатади. Шунингдек, ҳисоботда молиявий сарф харажатдан ташқари у ерда АҚШнинг вариантлари тугаганлиги ҳам таъкидланади. Кӯриниб турибдики, Америка Афғонистонда чуқур инқироз ва чорасизликни бошидан кечирмоқда. Шу боис у Афғон урушининг ҳароратини камайтиришга мажбур. Бунинг учун АҚШ қӯмондонлари Афғонистонга қӯшимча аскар юборишни талаб қилишмоқда. АҚШнинг бу ҳаракати муаммони ҳал қилмаса-да, унинг бундан бошқа чораси қолмади.\nБелгилар : Афғонистонда - ӯз - қабримизни - кавлаяпмиз. - -\nБугун сайтимизга кирганлар : 538\nЖаъми сайтимизга кирганлар : 4665097


Ёшлигида Ривалдонинг қўлини ушлаган ва ҳозирда сеҳрли "қалпоқча"си бор Шомуродов 24 ёшга тўлди\nMr.NoBoDy 29.06.2019 17:42\nМамлакатимизнинг энг иссиқ ўлкасида туғилиб, бугунги кунда нисбатан совуқ мамлакатда тўп тепаётган Шомуродовлар сулоласининг кенжа вакили 24 ёшга тўлди. Элдор бу сафар таваллуд айёмини Австрияда нишонламоқда. Боиси, бу ерда Россиянинг етакчи клублари иштирокида анъанавий тижорат турнири ўтказиляпти ва унда "Ростов" ҳам қатнашяпти.\nЭлдор Шомуродов - 1995 йилнинг 29 июнь куни Сурхондарё вилояти маркази Термиз шаҳрида дунёга келган. Оиладаги муҳит сабабли ёш Элдор бошқа касбни танлай олмаслиги ўша пайтдаёқ кундек равшан бўлиб улгурганди. Унинг отаси Азамат ака ҳам профессионал футболчи сифатида мамлакатимизнинг ўртамиёна клубларида тўп тепган. Ўзидан 4 ёшга катта акаси Санжар ҳам футболчи бўлган. Элдорнинг қариндошлари орасида энг машҳури бу шубҳасиз Илҳом Шомуродов ҳисобланади. Илҳом "Насаф" жамоаси таркибида 2011 йилда ОФК Кубогини қўлга киритган.\nБугунги кунда Элдор Шомуродов Ўзбекистон миллий терма жамоасининг биринчи рақамли ҳужумчисига айланган. Унинг мамлакат бош жамоасидаги дебюти 2015 йилнинг 3 сентбрига тўғри келади. Ўшанда у ЖЧ-2018 саралаш босқичидан ўрин олган учрашувда Яманга қарши майдонга тушган. Бу йил БАА яшил майдонларида ўтган Осиё Кубоги-2019 эса чинакамига Шомуродовнинг бенефисига айланиб кетди. Элдор 4 та учрашувда 4 та гол киритишга муваффақ бўлди. Аввалига 9 январь куни Уммонга қарши баҳснинг 86-дақиқасида ғалаба (2:1) тўпини киритиди. 13 январда Туркманистон терма жамоасига қарши кечган учрашув (4:0)да дублга эришди. 17 январь куни Япония билан бўлиб ўтган ўйин (1:2)нинг 40-дақиқасида чиройли гол муаллифига айланди. 1/8 финал доирасидаги Австралия - Ўзбекистон учрашувининг асосий ва қўшимча бўлимларида ҳисоб очилмаган, пенальтилар сериясида омад Яшил қитъа вакилларига кулиб боққанди.\nДилшод Андаев, Шомуродовнинг биринчи мураббийи\nМЮ АПЛ тарихида сафар ўйинларидаги 300-ғалабасига эришди\nMr.NoBoDy 20.01.2022 07:34\n16.01.2022 00:34 546 47\n12.01.2022 00:00 291 47


Регби бўйича Уэльс терма жамоасининг ўйинчиси ўйин пайтида олган юрак хуружидан вафот этди\n18:09 / 04.05.2015 1075\nKun.uz: Регби бўйича Англиянинг учинчи дивизионида қатнашувчи “Китли Кугарс” жамоаси сафида ўйновчи, Уэльс терма жамоасининг ўйинчиси Дэнни Жонс ўйин пайтида юрак хуружини бошидан ўтказди ҳамда кейинроқ шифохонада вафот этди. Бу ҳақда Reuters ахборот агентлиги хабар бермоқда.\nЎйиннинг 4-дақиқасида ўзини ёмон ҳис қилгани учун алмаштирилган 29 ёшли Жонс ўйиндан чиқиб кетгандан кейин ҳушидан кетиб, йиқилиб тушди ва зудлик билан шифохонага етказилди. Шифокорларнинг уни ҳушига келтиришга уринишларига қарамай, спортчи ўзига келмади. Бу воқеадан кейин тўхтатиб қўйилган ўйин ҳам охиригача етказилмай қолиб кетди.\nЭнг олий даражада – Уэльс терма жамоасида ўйнашга муваффақ бўлган Жонс 5 ойлик эгизакларнинг отаси эди.\nАпрель охирида Бельгиянинг “Локерен” футбол клуби ўйинчиси 24 ёшли Грегори Мертенс “Генк” билан учрашув пайтида юрак хуружига учраган ва бир неча кун ўтиб ўзига келмай вафот этган эди.


Унинг йўлини бўшатинглар. — KUKALDOSH.UZ\n03.05.2020 / - Мақолалар\nРосулуллоҳ ﷺ Aли ибн Aбу Толиб бошчилигида бир гуруҳ отлиқларни Той қабиласига, уларнинг бут-санамларини бузиб, ёмонларига одоб бериб келиш учун жўнатдилар. Бир неча кун ўтиб қўшин қайтиб келди. Улар билан бир қанча асирлар, хусусан Саффона бинт Ҳотам Той бор эди. У, жоҳилият даврида очиқ қўллиги ва сахийлиги билан зарбул масал бўлган Ҳотам Тойнинг қизи эди.\nСаффона асирлар билан масжид эшиги олдида саф тортди. Росулуллоҳни ﷺ кўрганида айтди: “Эй Росулаллоҳ, отам вафот этди, таянчим ғоиб бўлди, менга илтифот қилинг, Aллоҳ сизга илтифот қилсин”.\nБас, Росулуллоҳ ﷺ сўрадилар: “Сен кимсан? Отанг ким? Таянчинг ким?” У жавоб берди: “Мен Саффона, шон-шарафни ҳимоя қилувчи, очларни тўйдирувчи, мехмонни иззат-икром қилувчи Ҳотам Тойнинг қизиман. Таянчим эса акам Aдий ибн Ҳотамдир. Бас, менга илтифот қилинг, Aллоҳ сизга илтифот қилсин!”\nРосулуллоҳ ﷺ: “Эй қиз, бу ҳақиқий мўминнинг сифатларидир” — дедилар, сўнгра: “унинг йўлини бўшатинглар, албатта унинг отаси юксак ахлоқларни яхши кўрар эди.” Сўнгра Росулуллоҳ ﷺ уни кийинтирдилар (яъни муносиб уст-кийим бердилар) ва сахийлик билан унга ҳадялар бердилар ва сафари учун эҳтиёжи тушадиган нарсалар билан таъминладилар.\nЗеро, унинг отаси олийжаноб эди, Aллоҳ эса барча олийжанобликни яхши кўради. Батаҳқиқ, Росулуллоҳ ﷺ юксак ахлоқларни тўлдириб, тамомлаш учун юборилгандирлар, ва мусулмонларга буни (“агар сизларга бир қавмнинг улуғи келса, уни хурмат қилинглар”) васият қилардилар.\n1-курс талабаси Илхомий Икромбекнинг “Ат-Тарбиятул Исламийя” китобидан эркин таржимаси.


2. Қандли диабетни даволаса бўладими?\n3. МАЪМУРИЙ ҚАМОҚ ЖАЗОСИНИ ЎТАШ ТАРТИБИ ҚАНДАЙ?\n4. Диққат, Коронавирус: Нималар қилмоқ керак?\n6. Депутат чорлови: Мураккаб вазиятда ҳам энг олий мақсад - халқимиз оғирини енгил қилиш\n7. Наманганда коронавирусдан яна бир одам ўлгани ростми?\n8. Наманганда банк ходимини сўккан орган ходими ишдан ҳайдалди\n9. Карантинда 14 кун: Назоратда бўлган наманганлик депутат барчасини очиқлади\n10. Наманганда коронавирусга чалинган яна бир бемор вафот этди\n11. Наманганда коронавирусга чалинган яна 20 киши соғайди, улар орасида 2 ойлик ҳам гўдак бор\n12. Наманганда Ҳайит арафасида 7 киши коронавирусдан тузалди. Улар орасида 80 ёшли онахон бор!\n13. Наманган шаҳрида коронавирусга чалинган барча беморлар соғайди\n14. Наманганда яна 14 киши коронавирусдан тузалди\nЖорий йил 13 июль, душанба куни Наманган вилоятида коронавирусга чалинган 14 нафар бемор буткул соғайди. Улар вилоят соғлиқни сақлаш бошқармаси масъуллари иштирокида вилоят юқумли касалликлар шифохонасидан реабилитацияга кузатилди.\n15. Наманганда рекорд: бир кунда 55 киши коронавирусдан соғайди


Huquqburch.Uz - Хобби\nЭвклид-авенюдан борар эканман, шаҳарни боулингчилар ишғол этганига амин бўлдим. Йўлимда учраётган газакхоналарнинг барчаси енги калта кўйлак кийган қорувли йигитлар билан тўла эди. Уларни қўлларидаги тадбир иштирокчиларига берилган пластик карточкаси ва боулинг тўпи солинадиган думалоқ сумкаларидан ҳам ажратиб олса бўларди.\nХилватроқ жой қидириб Эвклид-авенюдан қайрилдим. Қўлимдаги сумка борган сари оғирлашаётгандек туюлар эди. Уни поезд келгунча вокзалнинг юк сақлаш камерасига топширишни режалаштирган, лекин чанқоқ зўрлик қилиб, бу томонга бурилган эдим.\nНиҳоят, маъқул жой топдим, бу ер унчалик шинам бўлмаса-да, ҳарқалай, кимсасиз эди. Яккаю ёлғиз бармен пештахтанинг нариги бурчагида бейсбол ўйинининг радиоприёмникдан берилаётган репортажига қулоқ тутиб ўтирарди.\nМен чиқаверишдаги баланд курсига ўтириб, сумкамни ёнимдаги курсига қўйдим. Кейин барменни чақирдим:\n– Пиво, яхшиси, шишаси билан бера қолинг, сизни яна овора қилиб ўтирмай.\nЎзимни хушмуомала одамдек тутишга уриндим. Бармен бунга эътибор бермади, индамай шишани узатгач, радиоприёмник олдига бориб, репортажни тинглашда давом этди. Шу орада яна бир мижоз кириб келди.\n– Икки ҳисса виски, сув қўшаман деб овора бўлма.\nМен унга қарадим. Эллик ёшлардаги, чуқур ажинлардан кенг пешонаси худди тилиб ташлангандек кўринадиган тақир бош бир барзанги. Кўйлаги устидан пиджак кийган, қўлида эса худди меникига ўхшаш қора, думалоқ сумка. У сумкасини олдимдаги курсигага ташлаб, бармен келтирган вискини қўлига олди. Бошини ортга ташлаб, бир кўтаришда ичди-да, бўш стаканни барменнинг қўлига тутқазди.\n– Яна такрорла. Радионинг овозиниям пасайтир.\nЧўнтагидан бир даста ғижимланган пул чиқарди.\nБармен бир зум тараддудланиб турди. Лекин пештахтага ташланган пулни кўриб, елкасини қисиб қўйди-ю, бориб радиоприёмникнинг овозини охиригача пасайтирди. Унинг хаёлидан нима ўтганини тушундим.\nИккинчи стакан виски ҳам биринчисининг ортидан кетди.\n– Тағин қуй-чи.\nБармен яна қуйди, пулни кассага қўйиб, радиосининг ёнига қайтди. Энкайганча шарҳловчининг овозига қулоқ тутди.\nОлдимдаги нотаниш нусханинг учинчи стаканниям кўтаришини кузатиб турдим. Олти унция виски икки дақиқада ўз кучини кўрсатди, унинг бўйни қизара бошлади. Жағи ҳам очилди.\n– Лаънати бейсбол, – пўнғиллади барзанги, – мана шу бўлмағур нарсанинг нимасига қулоқ солишади, тушунмайман. – Қўли билан пешонасининг терини арта туриб менга кўзини қисиб қўйди. – Булар учун дунёда бейсболдан бошқа нарса йўқ. Томи кетган бир тўда жинни ёз бўйи бақириб, асабийлашади. Кейин куз келади, футбол бошланади. Эй, худо, ундан нима топган-а, булар?\n– Ҳар кимнинг ўз ҳоббиси бўлади.\n– Қўшиламан. Лекин айтинг-чи, бу қанақа ҳобби?! Бир тўда горилланинг алланимага ўхшаган тўпни деб ёқалашувидан завқланиш учун одам қанчалик тентак бўлиши керак. Аслида, мен сизга айтсам, уларга ким ютишининг қизиғи йўқ. Кўпчилик бутунлай бошқа нарса учун боради. Сиз, оғайни, ўшанақа ўйинларга тушганмисиз ҳеч?\n– Ҳа, бир-икки тушганман.\n– Унда нима демоқчилигимни тушунасиз. Уларнинг қанақа ўкиришини эшитгансиз-а? Фақат бақириш учун тушишади улар. Нима деб бақиришади? «Ҳакамга ўлим!», «Ҳакам унақа, ҳакам бунақа...»\nПивони ичиб бўлиб, ўрнимдан қўзғалдим. Барзанги пештахтани чертиб, барменни чақирди. Менга қараб:\n– Оғайни, менинг ҳисобимдан битта ичинг, – деди.\nМен рад этдим:\n– Узр, соат ўн иккидаги поездга улгуришим керак.\n– Ўн иккигача ҳали анча бор, – деди у соатига қараб.\nРад қилиш учун оғзимни очгунимча бармен янги шишани очиб, вискидан қуйишга улгурди. Нотаниш ҳамсуҳбатим гапида давом этди:\n– Футбол бунданам баттар. У ерда йигитни синдириш мумкин. Оломонга шу керак. Улар, оғайни, қонсирай бошлайди ва тубан махлуққа айлананади-қолади.\n– Билмадим. Лекин бу одамнинг ҳовурини босадиган энг безарар усул.\n– Тажангликни кетказишга кетказар, лекин безарар деганингизга қўшилмайман. Бокс ёки рестлингни олинг (рестлинг – театрлаштирилган, ўзида жанг санъати ва шоу элементларини жамлаган спорт тури). Шуям спортми? Буниям ҳобби дейсизми? Одамлар бировнинг абжағини чиқаришларини томоша қилишни хуш кўришади. Фақат буни тан олишмайди. Ов ёки балиқ тутиш-чи? Буям худди шу. Милтиқни олиб ҳеч бир айбсиз, мияси йўқ ҳайвонни отасиз. Ёки чувалчангни бурдалаб, чангакка иласиз-да, шўринг қўрғур балиқнинг танглайига санчасиз...\n– Шошманг… Сиз ҳаммани садистга чиқариб қўйдингиз-ку?\nУ менга кўз қисиб қўйди.\n– Баландпарвоз гапларнинг кераги йўқ. Буларнинг бари нотўғрилигини ўзингиз ҳам биласиз. Эртами-кечми ҳаммада уйғонадиган бу истакни спорт ўйинлари охиригача қондиролмайди. Шунинг учун одамлар уруш чиқаришади. Оммавий қотиллик учун зўр баҳона бу. Шунинг орқасидан миллионлар қирилиб кетади.\nНицше ўзини файласуф деб ўйлаган. Аслида, манави икки ҳисса вискини кўрдим демай ичадиган одам – файласуф.\n– Хўш, ечим борми? – дедим киноясиз гапиришга уриниб. – Фақат қотиллик учун жазони бекор қилиш тарафдориман деманг.\n– Эҳтимол, – тепакал бўш стаканга ўйчан тикилиб қолди, – гап кимни ўлдиришда. Масалан, дайдини, суюқоёқ аёлни ёки маст одамни... Ҳеч ким сўрамайдиган, итиям-битиям йўқ, оиласи, рўзғори йўқ кимсани.\n– Сиз шундай қилган бўлармидингиз? – Унга тикилиб қарадим.\nУ кўзларини олиб қочди. Жавоб беришдан олдин сумкасига бир қараб қўйди.\n– Тилимдан тутишга уринманг, оғайни, – деди у хунук тиржайиб. – Мен қотилмасман. Шунчаки, йигирма йил олдин мана шу шаҳарда қотиллик қилиб ном чиқарган йигит эсимга тушиб кетди.\n– Йўқ, албатта. Уни ҳеч ким танимаган. Кливлендлик маньяк дейишарди уни. Тўрт йилда ўн учта қурбон. Унинг изига тушгунча полициянинг эси оғиб қолай деди. Уни шаҳарда ҳафта охирида, дам олиш кунлари пайдо бўлади, деб тахмин қилишарди. Одатда, у бирор дайди ёки суюқоёқни топиб, ичкилик билан авраган. Кейин эса сўйиб ташлаган. Сўйгандаям…\nМен туриб, сумкамни қўлимга олдим.\nБарзанги хохолаб кулиб юборди:\n– Қўрқиб кетдингизми, оғайни! Бу ўттиз саккизинчи йилдаги гаплар. Кейин уруш бошланиб қолди. Балки у ҳунарини яна давом эттириш учун урушга кетгандир. Фақат бу сафар қотил эмас, қаҳрамон сифатида шуҳрат қозонган бўлса керак. Тушунтиролдимми? Ҳеч бўлмаганда, уруш майдонидаги муғомбир қўрқоқлардан бўлмагани аниқ...\n– Эй, тинчланинг. Ҳиссиётга берилиб кетмаяпсизми? Бу бор-йўғи сизнинг назариянгиз.\n– Менинг назариям? Бўлиши мумкин. – У овозини пасайтириб гапирди: – Лекин бугун бошимдан ўтган воқеаларни айтсам, ҳайрон қоласиз, оғайни. Нима деб ўйлайсиз, мен нега кетма-кет сипқораяпман?\n– Боулинг ишқибозларининг бари ичади. Лекин спортга тоқати йўқ одамнинг боулинг билан шуғулланишига тушунолмай турибман.\nТақирбош мен томонга энгашди.\n– Сизга ким айтди мени боулинг билан шуғулланади деб? – секин пичирлади у.\nМен бир нима дейишга улгурмадим, полиция сиренаси эшитилди.\nБармен радиодан бошини кўтарди:\n– Биз томонга келаётганга ўхшайди.\nНотаниш суҳбатдошим эшикка қараб юра бошлади. Унга етиб олдим.\n– Сумкангизни унутдингиз.\n– Э, раҳмат, оғайни.\nУ чиқиб кетди. Лекин ўзини катта кўчага эмас, қоронғи тор кўчага урди ва зумда кўздан ғойиб бўлди.\nМен ҳамон эшик ёнида эдим. Сиренаси қулоқни қоматга келтириб патруль машинаси етиб келди. Ундан тушган сержант оёғи остига тимирскиланганча бар томонга кела бошлади. Бошини кўтарганида менга кўзи тушди.\n– Гавдали, тақир бош эркакни кўрмадингизми? Қўлида сумкасиям бор.\n– У бу ердан икки дақиқа олдин чиқиб кетди.\n– Қайси томонга?\nТор кўча томонга ишора қилдим. Сержант ҳайдовчига нимадир деди, машина жойидан қўзғалди. Ўзи ортига қайтди, мени итариб, бар ичкарисига олиб кирди.\n– Қани, ҳаммасини гапириб беринг-чи.\n– Тушунмадим, нима гап ўзи?\n– Қотиллик содир этилган. Боулинг байрамига келганлар яшаётган меҳмонхонада. Бир соатча олдин хоналарнинг биридан чиққан кишининг орқа зинадан тушиб кетаётганини кўриб қолган хизматкор уни ўғри деб ўйлаган.\n– Майда ўғри. Бунақалар ҳозир меҳмонхоналарнинг атрофида изғиб қолишган. Хоналарни кўпинча очиқ қолдиришади, билдирмай кириб олган муттаҳам қўлига илинган нарсани олиб чиқиб кетади. Хизматкор синчков экан, тезда меҳмонхона қўриқчиларига хабар берган. Лекин ўша нусханинг қайси хонадан чиққанини аниқлаган қўриқчи буни жиддий қабул қилмаган. Негаки, у хонада, ҳалиги... боулинг ишқибозларининг кўнглини хушлаб пул топадиган аёл яшаган. Қўриқчи уни ўша аёлнинг мижозларидан деб ўйлаган. Лекин бироз ўтиб, ўша хона эшиги қия очиқ турганини кўрган хизматкорлардан бири ичкарига мўралаган. Анави аёлни ётоғида сўйиб кетишибди...\nДамим ичимга тушиб кетди.\n– Ҳозир бу ердан қочиб кетган одам... У кливлендлик маньяк ҳақида гапирган эди. Мастлигида алжираяпти деб ўйловдим...\n– Бу сумка сизникими? – Сўради сержант курсига ишора қилиб.\nБошим билан тасдиқ ишорасини қилдим.\n– Очинг уни, – буюрди у.\nҚўлларим қалтираб, зўрға очдим.\nСержант унинг ичига кўз ташлаб, хотиржам тортди:\n– Ҳаммаси жойида. Анави одамдаям сумка бормиди?\nМен яна бош қимирлатиб тасдиқладим.\n– Демак, у биз қидираётган одам. Муюлишдаги газетфуруш тасвирлаган одам билан хизматкор тасвирлаган нусха бир одам бўлиб чиқаяпти.... У из қолдириб кетибди, полга қаранг... Сумкада боулинг тўпи бўлмагани аниқ.\nКўз ўнгимда хонанинг шифтлари гир айланаётгандай бўлди, курсига беҳол ўтириб қолдим.\nКўчадан ранги учган патруль югуриб кириб келди.\n– Жиноятчи ушландими? – сўради сержант.\n– Улгурмадик. Берк кўча охирида девордан ошиб ўтиб, тўғри катта йўлга сакрабди. Юк машинасини кўрмай қолган шекилли, уриб кетибди.\nПатрул бошини қимирлатиб қўйди.\n– Лейтенант ўша жойда қолди. Олиб кетиш учун одам чақирди. Лекин уни асфальтдан битталаб териб олиш керак бўлади. Ҳозирча шахсини аниқлайдиган ҳеч нарса топилмади.\nСержант сўкиниб қўйди.\n– Нимаям қилардик, балки у оддий бир ўғридир. – Ҳозир Хэнсон унинг сумкасини олиб келади. Машина урган пайтда четга учиб кетган экан.\nЭшикдан Хэнсон кириб келди. Сержант унинг қўлидаги сумкани олиб курси устига қўйди.\n– Сумкаси шунақамиди?\n– Ҳа, – дедим ва сержант уни очаётганда тескари қараб олдим. Уларнинг юзини кўришни истамадим. Лекин барибир чўчиб кетган овозларини эшитдим.\nКетишимга рухсат беришмади, гувоҳлик беришим керак экан.\nУларга ҳаммасини: жиноятчининг спорт ишқибозларию қотилларга муносабати ҳақидаям, қурбонларни биров суриштирмайдиган дайдилар, фоҳиша ёки пиёнисталар орасидан танлаш борасидаги қарашлари ҳақидаям гапириб беришимга тўғри келди.\n– Јалати-я, нима дедингиз? Лекин мен уни шунчаки мастликда алжираяпти деб ўйлаган эканман.\nСержант яна сумкага, кейин менга қаради.\n– У жиддий гапирган. Булар унинг миясига ўтириб қолган кўринади. Йигирма йил олдин полиция изига тушиб, аҳволи танг бўлганида шаҳардан кетишга мажбур бўлган. Эҳтимол, урушга, Европага кетгандир. Ўша ёқлардаги қўшинлар таркибида бўлгандир шу пайтгача. Ўрганган кўнгил, кейин бу шаҳардаги эски ҳунарини яна қўмсаб қолган.\n– Нега? – сўрадим мен.\n– Ким билсин, балки ҳоббисидир. Шуни ўзига эрмак қилиб олган. Тасаввур қилинг-а, одам гавжум меҳмонхонада шундай иш қилиш учун қанақа асаб керак одамга.\nСержант юзимдаги ўзгаришни сезиб, елкамга қоқиб қўйди.\n– Узр сўрайман. Аҳволингизни тушуниб турибман, жуда қалтис вазиятдан омон қолдингиз... У дунёда яшаб ўтган савдойи қотилларнинг энг ақллиси бўлса керак. Нима бўлгандаям, бугун омадингиз келди.\nУнинг гапини тасдиқлаган кўйи эшик томон юрдим. Ҳали кечки поездга улгураман.\nСержантнинг энг ақлли қотил деган гапига қўшиламан. Бугун омадим чопгани ҳақидаги гапларигаям.\nМен охирги дақиқада, анави овсар бардан югуриб чиқаётганида сумкани бериб юборишга улгурганимни назарда тутаяпман. Айниқса, сумкаларни алмаштириб қўйганимни сезмагани ақл бовар қилмас даражада омадли чиқди.


«Рахбарлар бефарк булмаса, вазиятдан чикиб кетамиз» – Президент хокимларни коронавирусга карши огохликка чакирди – Дарё уз Янгиликлар\nГлавная / Сиёсат / «Рахбарлар бефарк булмаса, вазиятдан чикиб кетамиз» – Президент хокимларни коронавирусга карши огохликка чакирди\n20.03.2020\tСиёсат Comments Off on «Рахбарлар бефарк булмаса, вазиятдан чикиб кетамиз» – Президент хокимларни коронавирусга карши огохликка чакирди 29 Показы\n19 март куни президент Шавкат Мирзиёев коронавирус пандемиясининг ахоли турмуши ва иктисодиёт тармокларига салбий таъсирини юмшатиш масалаларига багишланган видеоселектор йигилиши утказди.\n«Битта нарсани билишларинг керак: менга таъсир килмайди, менга тегишли эмас экан, деган рахбар, фукаро, тадбиркор, ва умуман оксоколларимиз, ёшларимиз хато килади. Бу нарса хаммамизга боглик. Хаммага таъсир килади.\nАгар кимда-ким касаллигини билиб, яшириб, уйда утирса, халкимизга хавф-хатар етказадиган омилга айланади. Бу буйича жиноий жавобгарлик бор.\nЭнди бу хавф-хатар ташкаридан келиши мумкин эмас – хамма ер ёпилди. Факат ичкаридаги касалланганларни уз вактида аниклаб, профилактика ишларини тугри йулга куйишимиз зарур», – деди давлат рахбари.\nМирзиёев хокимларни коронавирусга карши огохликка чорлади.\n«Хар бир хоким битта нарсани билиши керак: бу менинг вилоятимга келмади, бизнинг туманимиз тинч, деб бемалол юришларинг – хиёнат. Такрор-такрор айтаман, барча профилактик ишларни, айтилган чора-тадбирларни хамма уз вактида бажариши керак», – деди президент.\nДавлат рахбари уз хонадонларида изоляцияда булиши белгиланган фукароларнинг тартибни бузиши холатларига хам тухталди.\n«Кучага чикиши ман этилади. Нега десангиз, у мана шу касалликнинг таркатувчиси булиши мумкин. Ишни марказлашган тарзда ташкил этиш осон, лекин биздаги маълумот буйича, куп жойларда марказлашган жойларда хам ташкарига чикаётганлар бор экан. Бу ман этилади.\nЖиплашиб, хаммамиз бир булиб, айтилганларни бажариб, шифокорларнинг тавсияларига риоя килсак, хаммаси жой-жойига тушади», – деди Шавкат Мирзиёев.\nЭслатиб утамиз, Узбекистонда Инкирозга карши жамгарма тузилиб, унга 10 трлн сум ажратиладиган булди.


RUMIR SCHOOL – замонавий визаж, имидж ва стиль мактаби - UzNews.uz\nRUMIR SCHOOL – замонавий визаж, имидж ва стиль мактаби\nМактаб ўзингиз ҳамда профессионал фаолият учун макияж ва визаж кўникмаларига эга бўлишингизда ёрдам берадиган кўп турдаги курсларни таклиф қилади.\nВизаж, турмак ва стиль – муваффақиятли аёлнинг ажралмас хусусиятларидир. Қандай қилиб тўғри бўяниш, тадбир учун соч турмагини танлаш ва ўз кўринишингизни гардероб қисмлари билан безатиш мумкин? Шу ва бошқа кўплаб саволларга жавобни замонавий визаж, имидж ва стиль мактаби - RUMIR SCHOOL’да оласиз.\nЎзингиз учун макияждан профессионал микроблейдингача бўлган курсларнинг кенг танлови ҳар бир ўқувчига билимнинг етарли даражасини олиш имкониятини бериб, аввало ўзингиз чиройли кўринишингизда ҳамда мижоз билан сифатли ишлашингизда ёрдам беради. Қайд этиш жоиз, RUMIR SCHOOL ўқитувчилари Европа ва Осиёдаги энг зўр гўзаллик марказларида стажировкада бўлишган ҳамда визаж бўйича халқаро танловлар ғолиблари ҳисобланишади.\nКурслар ҳар бир ўқувчи иш ва оиласидаги бандлик даражасига қарамасдан, ўқиш учун қулай вақтни танлай оладигандай қилиб шакллантирилган. Дарсларнинг 80 фоизи амалий қисмлардан иборат - бу дегани сиз биринчи кунданоқ гўзаллик яратишни бошлайсиз.\nМанзил: Тошкент, Афросиоб кўчаси, 6.⠀\nБатафсил маълумот олиш ва курсларга ёзилиш учун қуйидаги рақамга мурожаат қилишингиз мумкин:\n+99890 188 33 37


ШАВКАТ МИРЗИЁЕВ: Фуқаролар мурожаатига бефарқ раҳбарлар жиноий жавобгарликка тортилади » Новости Узбекистана сегодня: nuz.uz\nНовости Узбекистана → ҲУҚУҚШУНОС МАСЛАҲАТИ → ШАВКАТ МИРЗИЁЕВ: Фуқаролар мурожаатига бефарқ раҳбарлар жиноий жавобгарликка тортилади\n13-12-2016 07:43 0 996 Рейтинг1 Чоп этиш\nХалқ давлат идораларига эмас, давлат идоралари халққа хизмат қилиши керак ва бу ҳақиқатни барча бўғиндаги раҳбарлар яхши тушуниб олиши лозим.\nБу ҳақда Ўзбекистоннинг жорий йил 4 декабрь куни сайланган Президенти Шавкат Мирзиёев Конституция байрами муносабати билан ўтказилган маросимда таъкидлаган.\nҚайд этилишича, жорий йил 25 сентябрь куни ташкил этилган Бош вазир виртуал қабулхонасига шу пайтга қадар фуқаролардан 218 мингдан ортиқ мурожаат келиб тушган. Уларнинг 59 фоизи ечимини топган бўлса, 41 фоизи кўриб чиқилмоқда. Давлат раҳбарига кўра, аслида мурожаатларда кўтарилган ҳаётий муаммолар жойлардаги ҳокимлик ва идораларда ўз вақтида ҳал этилиши керак эди. Шу боис у фуқаролар мурожаатига бефарқ раҳбар ва мансабдор шахсларни нафақат маъмурий, балки жиноий жавобгарликка тортиш лозимлигини уқтирган.


Эрталаб соат саккизга яқин орқа ойнасига “Текстил” деган ёзув қистирган оқ “Отайўл” автобус ичи тўла аёллар билан шаҳар томонга кетаётганига кўзим тушди. Йўлда у ёқ-бу ёққа “ғизиллаб” ўтаётган енгил мошиналар ҳам етарли, велосипедчилар ва пиёдалар ҳам оз эмас. ” Карантин тугадимикин, мен бехабар қолдиммикин”, деган оний ўй ўтди хаёлимдан.\nКарантинда кўчани, бозорни эмас, инсонни, инсон билан дилдан суҳбатни соғинаркансан. Ҳозирги шароитда ҳатто онанг билан очилиб гаплашолмайсан. Кўчада яқин дўстларингга кўзинг тушса ҳам узоқдан:” Қалайсиз? Карантин! Омонмисиз?” деб тўхтамай ўтиб кетасан.\nКартошкаларим – огородимда – кўзга кўриниб қолди, шу ой охирида пишиб қолар. Қизим пюрени ёқтиради. Пюрега уй сарёғи қўшилса, ғоят тотли бўлади. Деярли ҳамма таомни пиширишни биламан. Ҳар қандай оғир шароитда яшаб кета оламан. Қизим: “Дада, сиз кимсасиз ўрмонда ҳам ўзингизга шароит яратиб яшаб кета оласиз!” дейди. Ўғлим эса мени эскича фикрлашда айблайди. Лекин ўзининг янги фикри йўқ. Ўғлим Тошкон марказида улғайди, балки шу боис ҳаётда бойликни биринчи ўринга қўяр. Мен унга инсон ҳаётида пулдан муҳимроқ қадриятлар борлиги ҳақида кўп гапираман.\nШу кунлардаги асосий диққатим тожвирусда. Интернетда эълон этилаётган шу мавзудаги хабарларни кузатаман. Бу китайўлатнинг юқиш қобилиятини чамалайман. Баъзан СВАнинг дўхтирларидан: “Бизларнинг ҳудуд тинчми?”дейман. “Тинч”, дейди улар. “Яхши”, дейман.


20 январ 2022, Тошкент вақти: 15:56\nРоссиянинг Санкт-Петербург шаҳрида Ўзбекистон фуқароси миллатчилар томонидан пичоқланди.\n“Фонтанка” нашрининг билдиришича, Петербургга Москвадан келган 17-20 ёшли тўрт миллатчидан икки нафари 16 сентябрда кўчада Ўзбекистон фуқароси билан низолашган ва уни пичоқлаган.\nЎзбекистон фуқароси оғир тан жароҳатлари билан касалхоналарнинг бирида реанимация бўлимида сақланмоқда.\nПолиция 17 сентябрь куни жиноятни содир этганликда гумон қилинганларни қўлга олди.\nРасмий маълумотда айтилишича, қўлга олинганларнинг баданларида фашизм рамзлари акс этган татуировкалар, жумладан, фашистик свастика ва немис махсус отрядларининг белгилари бўлган. Уларга нисбатан жиноят иши қўзғатилиб, тергов олиб борилмоқда.\n“Сова” ахборот-таҳлилий марказининг билдиришича, 2019 йилнинг январидан августигача Россиянинг 14 минтақасида миллатчилар ҳужумлари қайд этилган. Ҳужумлар оқибатида беш одам ҳалок бўлган, 26 одам жароҳатланган.


Ўзбекистонда 5 йилда ўнлаб ГЭСлар қурилади\nЯқин 5 йилда Ўзбекистонда нечта ГЭС қурилади?\nЎзбекистон 2022 - 2026 йиллар давомида бир неч ўрта ва кичик ГЭСлар қурилади. Бу ҳақида Шавкат Мирзиёевга ҳисобот берилди.\nЎзбекистонда келгуси 5 йилда 21та ГЭС қурилиши режалаштирилаётган. Улар орасида энг йириги Пском ГЭСи бўлади. 2026 йилда ишга тушириш режалаштирилган ушбу электр станциянинг қуввати 400 МВт бўлиши кутилмоқда. 2022 йил давомида умум умумий қуввати 170 МВт бўлган - 7та ГЭС, 2023-2024 йилларда умумий қуввати 150 МВт бўлган - 12та ГЭС қурилиши режалаштирилган. Ундан ташқари Республика бўйича қуввати 5МВт бўлган тўғонсиз кичик электростанциялар қуриш учун 22та истиқболли майдонлар белгиланган. Шунингдек, Норин, Сўх, Танхоз, Оқбулоқ ва Угам дарёларида қуввати 500 кВтгача бўлган микро-ГЭСлар ҳам қурилади. Уларни қуришла тадбиркор ва жисмоний шахсларга имтиёзлар берилади. Батафсил инфографикамизда танишинг.\nшавкат мирзиёев, гэс қурилиши, гэс, инфографика\nЎзбекистонда келгуси 5 йилда 21та ГЭС қурилиши режалаштирилаётган.\nУлар орасида энг йириги Пском ГЭСи бўлади. 2026 йилда ишга тушириш режалаштирилган ушбу электр станциянинг қуввати 400 МВт бўлиши кутилмоқда.\n2022 йил давомида умум умумий қуввати 170 МВт бўлган - 7та ГЭС, 2023-2024 йилларда умумий қуввати 150 МВт бўлган - 12та ГЭС қурилиши режалаштирилган.\nУндан ташқари Республика бўйича қуввати 5МВт бўлган тўғонсиз кичик электростанциялар қуриш учун 22та истиқболли майдонлар белгиланган.\nШунингдек, Норин, Сўх, Танхоз, Оқбулоқ ва Угам дарёларида қуввати 500 кВтгача бўлган микро-ГЭСлар ҳам қурилади. Уларни қуришла тадбиркор ва жисмоний шахсларга имтиёзлар берилади. Батафсил инфографикамизда танишинг.


Бир кун сув ичмасангиз...\n35869 Ўқиш режими + -\nОшқозон ва ичакларимиз, буйрак ҳамда жигарларимиз табиий фильтр вазифасини бажаради. Ушбу фильтрлар сув ёрдамида органимизга келиб тушадиган зарарли тузлар, ёғлар ва ҳоказо чиқиндиларнинг ҳар кунлигини ҳар куни ахлатлар орқали чиқариб юборади. Бу эса соғлигимизнинг бир маромда сақланиши, қонимизни нормада бўлиши, ҳар хил касалликларнинг олдини олади.\nБир кун сув ичмаслик оқибатида эса кунлик “чиқинди”лар организмимизга сўрилади, бир неча ой ёки бир неча йил давомида шу хатоларни такрорлайверсак, қонимиз таркиби бузилади, қон айланиши ёмонлашади, семириб кетамиз, тузлар бўғинларда ёки буйракда тош шаклида тўплана бошлайди. Натижада бошқа турли хил касалликлар ҳам келиб чиқади. Бу жараёнда одамнинг “фильтр”лари зўриқиб ишлайди. Чунки буйрак ва жигаримиз энди олдинги ўтказиб юборган “чиқинди”ларни ҳам тозалаши керак бўлади: уларга оғир вазифа юкланади. Ушбу вазифани осонлаштиришимиз учун биз парҳез тутиб, фақат табиий маҳсулотларни истеъмол қилишимиз, меъёрида тоза сув ичишимиз ва спорт билан шуғулланишимиз керак бўлади.\nШуни унутмангки, тоза сув ўрнини ҳеч қайси ичимлик боса олмайди (мева ва сабзавотлардан ташқари)!\nОхирги йигирма йилликда деярли барча халқларда сув ўрнига қадоқланган ҳар хил ичимликларни ичиш одатий ҳолга айланиб бормоқда. Кўча-кўйда эътибор берсангиз, чанқаган одамлар сув ўрнига турли газли ва газсиз сунъий ичимликларни сотиб олмоқда. Бизда ҳам ёшларимиз бу одатга меъёридан ортиқ берилиб, сувдек муҳим ичимликни ичмай қўйишди.\nБу ҳолат нималарга олиб келиши мумкин?\nЁдингизда бўлса, юқорида буйрак ва жигарни фильтр вазифасини бажаради, деган эдик. Ушбу фильтрлар, дейлик ширин чой, кока-кола, кофе, аччиқ чой каби ичимликларни ичганимизда, уларнинг таркибидаги микроэлементлар ҳазм қилиш, саралаш ва тозалашга куч сарфлайди. Бироқ ҳар доим ҳам уларни тўлиқ тозалай олмайди. Сунъий ранг, таъм ва ҳид берувчи, шакар ўрнига аспартам каби ширинлаштиргичлар қўлланган, унинг устига кучли газланган ичимликлар бундан-да ёмонроқ таъсир қилади.\nСув ичмасликка асосан нималар сабаб бўлади?\nБиринчи навбатда, ёз пайтларида ҳаддан зиёд кўп вақт кондиционерли хоналарда ўтирсак, хона, машина, офис, барчаси кондиционерлаштирилган бўлса, салқин ҳавода сувни камроқ ичамиз. Фильтрлашнинг асосий кўриниши эса терлаш орқали кўринади. Аксига олиб салқин шароитда деярли терламаймиз. Балки бундан хурсанд бўлармиз, аммо организм керакли миқдордаги сувни қабул қилиши, керакличасини табиий йўллар билан чиқариб туриши керак.\nЯна бир асосий сабабларидан бири шундаки, ёз тугаб, куз фасли кириши билан ҳаво салқинлаша бошлайди. Бунинг оқибатида кўпчилигимиз гўёки иссиқ ҳавода чанқаб сув ичиб юришимиз керагу, салқин ҳавода шарт эмасдек сув ичишни камайтирамиз. Бунинг эвазига организмимиз сув ичмасликка, яъни чанқамасликка кундан-кунга кўникиб боради. Қанча кўп сув ичилса, тескари ҳодиса бўлиб, кундан-кунга унга бўлган талаб ошиб, тез чанқашни бошлаймиз.\nШу сабабдан ҳар йили салқин ҳавода ушбу хатони такрорлаган одамларга, агар уларнинг бирор касаллиги бўлса, қандай касаллик эканидан қатъи назар, у қўзғалади. Яъни, қишдан баҳоргача сув ичмаслик оқибатида одам қийнала бошлайди. Соғлом одам эса тобора касаллик сари қадам босиб бораётган бўлади.\nКузатишларим давомида шунинг гувоҳи бўлдимки, қиш фаслида шифохоналарга ётадиган беморларнинг сони анчага ортади. Бунинг асосий сабабларидан бири қишда етарли миқдорда сув ичмасликдир. Яна бошқа сабабларидан бири эса қишда ёзга нисбатан меваларни кам еб, шакарли ва бошқа нотабиий озиқ-овқатларни кўпроқ истеъмол қилиш ҳисобланади. Бунинг энг осон ва табиий йўли қуруқ мева билан сув ичишдир.\nБир вақтлар ўзим умуртқа остеохондрози ва чурра, қон босимининг ошиши, бўғимларда туз йиғилиш, семизлик, ошқозон яраси кабилардан азият чекар эдим. Бу хасталиклар, айниқса, ҳаво салқинлашиши билан қўзғаларди. Куз ва қиш фаслларида меъёрида сув ичишга одатланганимдан сўнг бу муаммолардан асар ҳам қолмаган – барчасидан холос бўлганман.\nНабий соллаллоҳу алайҳи васалламга салавот айтиш кишининг ўз отасига қилган яхшилигидир\nАмира – борлиғимни қирқ икки ой кезган рўё (давоми)\nАмира Сендан кейин мен учун дунё неъматларидан мени сенга боғлаб турадиган эсдаликлар ва сенга тегишли осорлардан бошқа нарса қолмади. Одамлар мусибатли, ғамли давоми...\n05:23 / 24.01.2017 2234\nРамазон суҳбатлари. 11-кун\nБисмиллаҳир роҳманир роҳим. Ассаламу алайкум ва раҳматуллоҳи ва барокатуҳ Муҳтарама опасингиллар, биз кеча сиз билан жамиятимизда таҳлил қилинадиган бош давоми...\n21:02 / 08.02.2017 1646\n«Хайрия ишларида аёл кишининг ўрни» номи остида умумжаҳон конфeренцияси\nБисмиллаҳир Роҳманир Роҳим2014 йилнинг 1517 декабрь кунлари Кувайт давлатида «Хайрия ишларида аёл кишининг ўрни» номи остида умумжаҳон конфeренцияси давоми...\n20:32 / 06.11.2017 2172\n22:26 / 04.02.2017 2593


15.11.2014 Сенат амнистия эълон қилди. Бу кимларга қўлланилади? » Навоий вилояти қишлоқ ва сув хўжалиги бошқармаси\nБош саҳифа » Янгиликлар » Оммавий тадбирлар » 15.11.2014 Сенат амнистия эълон қилди. Бу кимларга қўлланилади?\n15.11.2014 Сенат амнистия эълон қилди. Бу кимларга қўлланилади?\n15-11-2014, 14:44 | Янгиликлар / Оммавий тадбирлар\nСенат амнистия эълон қилди. Бу кимларга қўлланилади?\nКонституциянинг 93-моддаси 23-бандига мувофиқ, Ўзбекистон Президенти Ислом Каримов амнистия тўғрисидаги ҳужжатни қабул қилиш ҳақида Олий Мажлис Сенатига тақдимнома киритган эди ҳамда мазкур тақдимнома асосида амнистия актининг лойиҳаси Олий Мажлис Сенатининг ўн олтинчи ялпи мажлисида сенаторлар томонидан муҳокама қилиниб, у ҳақда қарор қабул қилинди.\nМазкур йилдаги амнистия актининг ўтган йиллардагидан фарқли томонлари мавжудлигини алоҳида таъкидлаш лозим.\nЭнг катта ўзгаришлардан бири, Жиноят кодексининг 168-моддасида кўрсатилган жиноятни, яъни фирибгарлик жиноятини содир этган ва етказилган моддий зарарни тўлиқ қопламаган шахсларга амнистия акти қўлланилмайдиган бўлди. Бундай банднинг киритилиши фирибгарлик натижасида моддий зарар кўрган жабрланувчиларнинг фойдасига хизмат қилиши шубҳасиз.\nШунингдек, муқаддам амнистия акти бўйича жиноий жавобгарликдан ёки жазодан озод бўлган ва яна қасддан жиноят содир этган шахсларга амнистия акти қўлланилмаслиги ҳақидаги қоидаларга ўзгариш киритилди. Ўтган йилларда ушбу қоида фақат уч тоифа шахсларга тадбиқ этилар эди. Жорий йилдаги амнистияга кўра, бу барча шахсларга тааллуқли эканлиги белгиланди.\nЯъни муқаддам амнистия акти қўлланган аёллар, вояга етмаганлар, 60 ёшдан ошган эркаклар, чет давлатлар фуқаролари, I ва II гуруҳ ногиронлари яна қасддан жиноят содир этган бўлса, уларга амнистия акти тадбиқ этилмайди. Аввал бундай тартиб-қоида йўқ эди. Ўтган йилларда юқорида саналган тоифадаги шахслар амнистия акти асосида жазодан озод бўлиб, яна қасддан жиноят содир этган бўлса ҳам, уларга нисбатан амнистия акти яна қўлланилар эди.\nБундан ташқари, яна бир янгиликлардан бири, жорий йилда муқаддам афв этиш тартибида жазодан (жавобгарликдан) озод қилинган шахслар яна қасддан жиноят содир этган бўлса, уларга нисбатан ҳам амнистия акти қўлланилмайди.\nЖорий йилдаги асосий ўзгаришлар шулардан иборат.\nЭнди асосий саволга жавоб берамиз: Жорий йилда амнистия акти кимларга нисбатан қўлланилади?\nМазкур ҳужжатнинг 1-бандига мувофиқ, қуйидаги маҳкумлар жазодан озод қилинади:\nг) чет давлатлар фуқаролари;\nд) I ва II гуруҳ ногиронлари, шунингдек ушбу Қарор кучга киргунга қадар бир йилдан ошмаган муддат ичида қонунда белгиланган тартибда жазони ўташга тўсқинлик қиладиган оғир касалликларга чалинган деб топилган шахслар.\nҚарорнинг 2-бандига мувофиқ, эҳтиётсизлик орқасида жиноят содир этган шахслар, шунингдек қасддан ижтимоий хавфи катта бўлмаган ёки унча оғир бўлмаган жиноят содир этганлиги учун биринчи марта ҳукм қилинган шахслар жазодан озод қилиниши белгиланди.\nҚарорнинг 3-бандига кўра, озодликдан маҳрум қилиш жазосига ҳукм қилиниб, ўталмай қолган жазо муддати икки йил-у олти ойдан кўп бўлмаган, ҳукми ушбу Қарор эълон қилинган кунга қадар қонуний кучга кирган маҳкумлар жазодан озод қилиниши белгиланган.\n4-бандга мувофиқ, тақиқланган ташкилотлар фаолиятидаги иштироки, улар таркибида тинчлик ва хавфсизликка қарши ёки жамоат хавфсизлигига қарши жиноятлар содир этганлиги учун биринчи марта озодликдан маҳрум қилишга ҳукм этилиб, тузалиш йўлига қатъий ўтган шахслар жазодан озод қилиниши кўзда тутилган.\nҚарорнинг 5-бандида кимларга нисбатан юритилаётган жиноят ишлари тугатилиши ҳақида баён қилинган. Унга кўра, ушбу Қарорнинг 1 ва 2-бандида қайд этилган шахслар, яъни аёллар, жиноят содир этган вақтда 18 ёшга тўлмаган шахслар, 60 ёшдан ошган эркаклар, чет давлат фуқаролари, I ва II гуруҳ ногиронлари, шунингдек ушбу Қарор кучга киргунга қадар бир йилдан ошмаган муддат ичида қонунда белгиланган тартибда жазони ўташга тўсқинлик қиладиган оғир касалликларга чалинган деб топилган шахслар, эҳтиётсизлик орқасида жиноят содир этган шахслар, шунингдек қасддан ижтимоий хавфи катта бўлмаган ёки унча оғир бўлмаган жиноятни биринчи марта содир этганлар томонидан қилинган жиноятлар юзасидан олиб борилаётган барча ишлар тугатилади. Мазкур банднинг аҳамияти шундаки, юқоридаги шахслар жиноий жавобгарликдан озод этилади, бу эса шу тоифадаги шахслар судланмаган деб топилади дегани.\nҚарорнинг 6-бандида амнистия актига асосан жазодан озод қилинмайдиган шахсларнинг жазо муддатини маълум бир қисмга қисқартириш ҳақида баён қилинган. Бунга кўра,\nб) қасддан содир этган жинояти учун ўн йилдан ортиқ муддатга озодликдан маҳрум қилишга ҳукм қилинганларнинг ўталмай қолган жазо муддати тўртдан бир қисмига қисқартирилади.\nҚарорнинг 7-бандида, амнистия актига тушмайдиган шахслар рўйхати саналган. Унга кўра, мазкур узоқ муддатга ёки умрбод озодликдан маҳрум қилишга ҳукм қилинган; ўта хавфли рецидивист деб топилган; жиноий уюшма таркибида жиноят содир этган; жазони ўташ тартибини мунтазам равишда бузаётган шахсларга; муқаддам афв этиш ёки амнистия тартибида жиноий жавобгарликдан ёки жазодан озод қилинган ва яна қасддан жиноят содир этган шахсларга; шунингдек ўлим жазоси афв этиш тартибида озодликдан маҳрум қилиш тариқасидаги жазога алмаштирилган шахсларга тадбиқ этилмайди.\n– ушбу Қарор 1-бандининг амал қилиши – ўта оғир жиноят содир этган шахсларга;\n– ушбу Қарор 1-3, 5-бандларининг амал қилиши – Ўзбекистон Жиноят кодексининг 168-моддасида кўрсатилган жиноятни содир этган ва етказилган моддий зарарни тўлиқ қопламаган шахсларга;\n– 1-3, 5, 6-бандларининг амал қилиши – тақиқланган ташкилотлар фаолиятидаги иштироки, улар таркибида тинчлик ва хавфсизликка қарши ёки жамоат хавфсизлигига қарши жиноятлар содир этганлиги учун судланган шахсларга нисбатан тадбиқ этилмаслиги белгиланган.\nҚарорнинг 8-бандида Ўзбекистон Олий Мажлиси Сенатининг тегишли қўмита ва комиссиялари ушбу Қарорнинг қўлланилиши тартиб-таомилларининг очиқ-ошкоралиги амалга оширилишида сенаторлар ва депутатлар корпусининг бевосита иштирокини таъминлаши белгилаб қўйилди.\nУшбу Қарор амалга оширилиши юзасидан масъуллик Вазирлар Маҳкамаси зиммасига юклатилди (9-банд). Шунингдек, 10-бандга кўра, амнистия акти тўғрисидаги Қарор эълон қилинган кундан эътиборан кучга киради ва уч ой мобайнида ижро этилиши лозим.\nЭлектрон ҳукумат тўғрисида»ги қонун Президент томонидан имзоланди\n2015 йил 9 декабрь куни Ўзбекистон Республикаси Президенти Ислом Каримов "Электрон...\n18.01.2015 Партиялар пленумлари Ўзбекистон Президентлигига номзодлар\nПартиялар пленумлари Ўзбекистон Президентлигига номзодлар бўйича таклифларни кўриб...\nЎзбекистон ва Буюк Британия ҳамкорлик истиқболларини\nШу йилнинг 17 сентябрь куни Ўзбекистон Республикаси Ташқи ишлар вазири...


ГлавнаяИнвестор қидираётганлар учунЖанубий Корея\nЎзбекистон Республикаси ва Корея Республикаси ўртасидаги ҳамкорлик кенг кўлам касб этган. Ўзбекистон иқтисодиётига киритилган Жанубий Корея инвестицияли ҳажми 7 млрд. доллардан ортди. Мамлакатимизда Жанубий Корея инвестициялари иштирокида ташкил этилган 461 корхона, шу жумладан 386 та қўшма корхона ва чет эл капитали юз фоиз бўлган 75 корхона фаолият юритмоқда. Бу корхоналар нефт ва газ, нефт-кимё ва кимё, машинасозлик, электр техникаси ва тўқимачилик, ахборот ва телекоммуникация технологиялари, транспорт, логистика ва туризм соҳаларида муваффақиятли фаолият кўрсатмоқда.\nЎтган йили май ойида “Навоий” ИЭЗда “CNP Dream” билан ҳамкорликда косметик маҳсулотлар ишлаб чиқариш бўйича завод ишга туширилган бўлиб, унинг маҳсулотлари бугунги кунда Марказий Осиё мамлакатларига экспорт қилинмоқда.\nЖорий йил 24 октябрь куни Жанубий Корея Ер ресурслари, инфратузилма ва транспорт вазири Ким Хён Ми бошчилигидаги “Korea Eximbank”, “Korea Expressway”, “Hyundai Engineering Co. Ltd”, “POSCO Engineering and Construction”, “HSnK Architects Group” каби йирик компаниялар вакилларидан иборат делегация “TashkentCity” халқаро бизнес маркази лойиҳаси билан танишиш учун мамлакатимизда бўлди.\nКорея халқаро ҳамкорлик бўйича агентлиги ва Жанубий Корея Экспорт-импорт банки ҳам қатор лойиҳаларни малга оширмоқда, “Samsung” ва “LG” каби йирик корпорациялар мамлакатимизда қўшма корхоналар ташкил этмоқда. Хусусан, “Samsung” “Artel” компанияси билан ҳамкорликда маиший техника ишлаб чиқаришни йўлга қўйди.


Тошкент пропискаси учун тайёрланган ҳужжатлар қалбаки бўлиб чиқди\nТошкент пропискаси учун тайёрланган ҳужжатлар қалбаки...\n24.08.2018 15:37 0 358\nОлмазор туманида ҳужжатларни қалбакилаштириш жинояти бўйича тергов олиб борилмоқда. Бу ҳақда Тошкент шаҳар ИИББ матбуот хизмати хабар берди.\n22 август куни 28 ёшли А.Олимжон Тошкент шаҳрига доимий рўйхатга ўтиш учун ички ишлар органларига мурожаат қилган.\nКейинчалик аниқлик киритилишича, у бунинг учун Соғлиқни сақлаш вазирлиги номидан илтимоснома, 1-сонли Интернат уйи номидан маълумотнома ва буйруқларга имзо ҳамда муҳрларни қалбакилаштириб, тақдим қилган экан.\nҲозирда ушбу ҳолат юзасидан Ўзбекистон Республикаси Жиноят Кодексининг 228 моддаси («Ҳужжатлар, муҳрларни қалбакилаштириш») билан жиноят иши қўзғатилиб, тергов ҳаракатлари олиб борилмоқда.\nтошкент пропискаси ҳужжатлар қалбакилаштириш\nҲуқуқ 21/11, 12:09


Худованд учун хамма бирхилдир 9 — Dilkashradio.com\nХудованд учун хамма бирхилдир 9\nАссалому алайкум хурматли радио тингловчи мухлислар. Сизлар билан радио орқали учрашиб турганимиздан бағоят миннадормиз. Келинглар бугунги эшттиришимиз орқали биродарларнинг бир бирларига бўлган муносабати хақида сухбатлашсак. «Раббим, унинг тақдири нима бўлади?» — Бутрус Юҳаннони кўрсатиб сўради. Бизнинг кўпчилигимиз ҳаёлан бўлса ҳам шу саволни берамиз. Биз доим бошқа имонлилар етарлича хизмат қилмаётганидан ёки биз сингари қийналмаётганидан қўрқамиз. Балки, Бу бизга ёқмайди хам. Исо Бутрусга: «…бундан сенга нима? Сен Менинг орқамдан юравер», — деди. Тўғрисини айтганимизда Масиҳнинг ортидан бораётган одамнинг, бошқалар нима қилаётганини кўриш учун ва атрофга қараш учун вақти бўлмайди. Бошқа кимдир сиздан кам хизмат қилиб жамаотда катта ўринни эгаллаши ва сиз кўримсиз бўлиб қолганингиз сизни безовта қилмасин.\nМасалан: Сиз қандайдир тўгаракни ташкиллаштириш учун кўп меҳнат қилиб, унга кўпроқ аъзоларни олиб келганингизда жамоатнинг бошқа аъзоси тўгаракка раҳбар бўлгани учун хафа бўлманг. «…бундан сенга нима? Шундай холатлар содир бўлганида эса, доимо раббимизнинг анашу саволини ёдингизда тутиб туринг. Сен Менинг орқамдан юравер», — дейди Масиҳ бошқаларга ҳам. Биз, биздан кам қилаётганига эмас, Унга яъни Раббимизга қарашимиз керак. Албатта Юҳанно Хушхабар муаллифнинг ёзуви ҳақиқат эканлиги ҳақидаги шаҳодати билан якунланади. Танқидчилар Хушхабар ёзувини танқид қилишлари ақлдан эмас.\nЮҳанно бошқа хушхабарчилар сингари юқори савияли одам бўлган ва унинг ёзувларига ишониш мумкин. Юҳанно Хушхабари Масиҳнинг бир нечта сўзлари ва ишларидан ташкил топган. «Исо бажарган бошқа бир талай ишлар ҳам бор, – дейди Юҳанно, — булар бирма-бир ёзиб чиқилганида эди, ёзилган китоблар оламга сиғмас эди, деб ўйлайман». Раббимиз фарзандларининг руҳий эҳтиёжлари билан қизиққани сингари, уларнинг жисмоний эҳтиёжларини билан ҳам қизиқади. Келинг шу ўринда хақиқий масихий биродарлага керак бўладиган айрим хақиқатларни келтириб ўтайлик. Бизнинг Худовандга бўлган севгимиз Унинг бизга бўлган севгисининг энг кучсизига ўхшайди.\nХудога бўлган севгимизни яқин одамимизга хизмат қилиш орқали кўрсатганимиз яхшироқ. Исо Унинг ортидан хочга ҳам боришимизни истайди. Худованд учун бошқалар нима қилаётгани ҳақида ташвишланманг, сизнинг вазифангиз Худо буюрганларини бажаришдан иборат. Ишонч – хизмат қилиш учун энг катта сабабдир, лекин ишончдан ҳам кучлироқ ҳиссиётлар бор. Севги имонлиларни хизматга чорлаши керак, Исо ҳам Бутрус ва унинг дўстларига шуни тушунтириб бермоқчи эди. Раббимиз Исо нажот бериш учун келган, бизнинг вазифамиз эса бу ҳақда одамларни хабардор қилишдан иборатдир. Бошқа имонлиларнинг қилаётган ишлари ҳақидаги ортиқча ташвиш сизга қандай таъсир қилиши мумкин?\nАлбатта бундай ходисалар ўзидан кейин бошқа салбий оқибатларни хам олиб келиши мумкин. Масалан: хасад, қўролмаслик, ғазаб ва шунга ўхўаш Худовандга мақул бўлмаган ишлардир. Хурматли тингловчи шунинг билан бугунги эшттиришимизга якун ясаб, сизлар билан хайрлашамиз. Омон бўлинглар.\nХудо Ўзини танитишни истайди\nХудога итоат қилиш


Қирғизистон: Оддий ўқитувчиликдан президентликкача... - BBC O'zbek\nЯкшанба кунги президент сайловида асли Ўш вилоятилик, амалдаги президент Алмазбек Атамбаевнинг "Социал Демократлар партияси"дан бўлган Сўўрўнбай Жээнбеков ғалаба қозонди.\nШу соатларда имконли бўлган маълумотларга кўра, президент Атамбаев "дастаклаган"и иддао қилинган бу номзод сайловчилар овозининг ярмидан кўпини қўлга киритиб бўлган.\nҚирғизистонда амалда бўлган сайлов қонунчилигига мувофиқ, бунча сондаги овоз ўша номзодни ғолиб, деб эълон қилиш учун кифоя қилади, иккинчи босқич сайловларни чақиришга ҳожат қолдирмайди.\nТафсилотлари видеолавҳамизда, назардан қочирманг.\nСайловда унинг асосий рақиби сифатида кўрилган ва жамоатчиликка Қозоғистон Президенти Нурсултон Назарбоев дастаклагани айтилган мухолиф номзод Ўмурбек Бабанов эса, 30 фоиздан сал кўпроқ овоз тўплаган.\nКузатувчи ва таҳлилчиларнинг бирдек эътироф этишларича, бу - Қирғизистон учун тарихий сайлов бўлган.\nМамлакатда 1991 йилдан буён қудрат алмашинуви сайлов орқали, тинч йўл билан амалга ошишига замин пайдо бўлган.\nҚирғизистоннинг бундан аввалги икки президенти оммавий намойишлар орқали ҳокимиятдан четлатилган.\nМамлакатда 2010 йилдан буён амал қилиб келаётган конституцияга мувофиқ, президентларнинг ваколати 6 йиллик муҳлат билан чекланган.\n2011 йилги сайловда президент этиб сайланган Алмазбек Атамбаев ҳам муддати тугагач, бирор бир йўл билан ўз курсисида қолиш нияти йўқлигини ҳали бундан анча аввал баён қилган.\nАммо якшанба кунги сайловга Қирғизистон ва Қозоғистон ўртасидаги даҳанаки жанг ўз соясини солмай қолмаган.\nҚирғизистон Президенти Алмазбек Атамбаев қозоғистонлик ҳамкасбини мамлакати ички ишлари ва сайловига аралашишда айблаб чиққан.\nҚозоғистон расмийлари Ўмурбек Бабановни янги президент сифатида кўриш истагида эканликларини даъво қилган, унинг бу иддаоларини ҳам нефть корчалони бўлган Ўмурбек Бабанов ва ҳам расмий Остона кескин рад этиб чиққан.\nҚирғизистон раҳбарининг бу баёнотига жавобан, Қозоғистон ўзаро чегарадаги ўтиб-қайтиш тартибини кучайтирган, бунинг натижасида назорат-ўтиш пунктларида одамлар ва транспорт воситаларининг узундан-узоқ навбати вужудга келган.\nАгар, имконли бўлган маълумотларга таянилса, Сўўрўнбай Жээнбеков катта сиёсат сари йўлини оддий ўқитувчиликдан бошлаган.\n2007 йилда вазир даражасига кўтарилган, Қирғизистон Қишлоқ Хўжалик вазири этиб тайинланган.\n2010 йилги инқилоб ортидан, 5 йил жанубий Ўш вилоятига ҳокимлик қилган.\nБунинг ортидан, Алмазбек Атамбаев уни Бишкекка чақириб олган.\nУнга аввалига кадрлар масаласини ишониб топширган, кейин ўтган йил март ойида президент маъмурияти раҳбарининг биринчи муовини этиб тайинлаган.\nОрадан бор-йўғи бир ой ўтиб, Сўўрўнбай Жээнбеков Қирғизистон Бош вазири даражасига кўтарилган.\nПрезидент сайловига ўз номзодини илгари суриш учун шу йил август ойида Бош вазирликдан истеъфо берган.\nУнинг бутун сиёсий карьераси Алмазбек Атамбаев номи билан чамбарчарс боғлиқ экани айтилади.\nХабарларга кўра, Ўшда Жээнбековлар клани катта қудратга эга, деб кўрилади.\nМаълум бўлишича, укаси Асилбек Жээнбеков 2011-2016 йиллар оралиғида Қирғизистон парламенти спикери бўлган.\nАкаси Жусупбек Шарипов Қирғизистоннинг Қувайтдаги элчиси бўлади.\nМарҳум акаси Канторо Шариповнинг Жалол-Обод шаҳридаги Молия институти ректори бўлгани айтилади.\nСўўрўнбай Жээнбеков бир қиз ва бир ўғилнинг отаси бўлади, рафиқаси ҳеч ерда ишламайди, уй бекаси бўлади.\nАлмазбек Атамбаевнинг президентлик ваколати расман шу йилнинг 1 декабрь куни ўз поёнига етади.\nХудди шу куни янги президентнинг инаугурация маросими бўлиб ўтиши шарт, деб кўрилади.


“S&P” халқаро рейтинг агентлиги Ўзбекистон суверен кредит рейтингини “BB-”даражасида ўзгаришсиз қолдирди - Review.uz\n“S&P” кутилмаларига кўра, яширин иқтисодиётнинг қисқариши ва давлат корхоналари фаолиятининг яхшиланиши билан солиқдан тушадиган даромадлар ортади ва ўрта муддатда фискал консолидация амалга оширилади.\n2021 йилнинг 6 декабрь куни “S&P” халқаро рейтинг агентлиги Ўзбекистон Республикасининг суверен кредит рейтингига бағишланган йиғма ҳисоботини эълон қилди, деб хабар бермоқда Молия вазирлиги матбуот хизмати.\nҲисоботда Ўзбекистон Республикасининг рейтинг баҳоси “BB-” (барқарор кутилма) даражада ўзгаришсиз қолганлиги қайд этилган.\nРейтинг бўйича барқарор кутилма агентликнинг мамлакатда фискал ва ташқи қарзлар тез суръатлар билан ўсишда давом этиши, бироқ келгуси 12-24 ой ичида мўътадил даражада сақланиб қолиши бўйича тахминларни акс эттиради.\nДавлат корхоналарининг трансформацияси ва хусусийлаштириш, шу жумладан, қишлоқ хўжалиги ва қишлоқ хўжалигига мўлжалланмаган ер участкаларини хусусийлаштириш, маҳаллий капитал бозорини ривожлантириш, давлат қарзи қонунининг ишлаб чиқилиши, коррупцияга қарши курашиш, давлат бошқарувини такомиллаштириш ва бюрократияни камайтириш стратегиялари асосий ислоҳотлар сифатида қайд этилган.\n2021 йилда Ўзбекистон реал ялпи ички маҳсулот (ЯИМ) ўсиш суръати 6,5 фоизни, 2022-2024 йилларда ўртача 5,5 фоизни ташкил қилиши кутилмоқда.\nШу билан бирга, аҳоли жон бошига ялпи ички маҳсулотнинг пастлиги, ҳисобдорлик ва институтлар ўртасидаги ўзаро тийиб туриш тизимининг ривожлантириш зарурати республикамиз суверен кредит рейтингини чекловчи омиллар сифатида санаб ўтилган.\n2021 йилда фискал дефицит ЯИМга нисбатан 5,8 фоизни, 2021-2024 йилларда ўртача 3,8 фоизни ташкил қилиши прогноз қилинмоқда. Айни вақтда олтин нархининг ўзгарувчанлиги агентликнинг прогнозига таъсир этувчи омиллар сирасига киритилган.\nҚайд этилишича, монетар сиёсат самарадорлигининг ошиши учун вақт талаб этилсада, инфляцияни пасайтиришга ва сўмга бўлган ишончни ортишига ёрдам беради.\nҲисоботда глобал иқтисодиётга интеграциялашуви ва ислоҳотлар натижасида мамлакатнинг иқтисодий ўсиш салоҳиятининг ошиши ҳамда фискал ва ташқи захираларнинг ортиши мамлакатимиз кредит рейтингининг ошишига хизмат қилиши таъкидланган.\n- Агентлик кутилмаларига нисбатан Ўзбекистоннинг фискал ва ташқи захиралари тез суръатларда ёки сезиларли даражада камайиши;\n- тўғридан-тўғри хорижий инвестициялар оқимининг етарли эмаслиги натижасида қарз жалб қилиш ошиши ва ташқи активларнинг камайиши;\n- иқтисодиёт долларлашувининг сезиларли даражада ошиши;\n- йирик давлат корхоналари молиявий ҳолатининг заифлашуви натижасида ҳукумат томонидан давлат корхоналарининг қарзларини тўланиши.\nсуверен кредит рейтинги


УСТУВОР ЛОЙИҲАЛАР ИЖРОСИНИНГ БОРИШИ КЎРИБ ЧИҚИЛДИ — Ishonch Gazetasi\nЎзбекистон Республикаси Президенти Шавкат Мирзиёев 13 май куни хорижий инвестициялар иштирокидаги устувор лойиҳаларни амалга оширишни жадаллаштириш масалаларига бағишланган йиғилиш ўтказди.\nЙиғилишда хорижий инвестициялар иштирокидаги устувор лойиҳалар бўйича олиб борилаётган ишлар юзасидан мутасаддиларнинг ҳисоботлари тингланди.\nТўғридан-тўғри хорижий инвестицияларни ўзлаштириш ҳолати жуда сустлиги, улкан молиявий имкониятлардан самарали фойдаланилмаётгани танқид қилинди. Эришилган келишувлар ва қўшма лойиҳалар ижросини ўз вақтида ва сўзсиз таъминлаш бўйича қўшимча топшириқлар берилди.\nТараққий этган мамлакатларда инвестициялар жалб этиш бўйича тажриба Бирлашган Араб Амирликлари мисолида кўриб чиқилди. Энг замонавий ёндашув ва иш юритиш услубларини соҳа ва тармоқларимиз фаолиятига жалб этиш, ушбу мамлакатдан мутахассислар таклиф этган ҳолда ёки онлайн тарзда Ўзбекистон Республикаси Президенти ҳузуридаги Давлат бошқаруви академиясида малака ошириш ва тажриба ўрганишни ташкил этиш масаласи муҳокама қилинди, бу борада аниқ вазифалар белгилаб берилди.


Моуриньо Бэйл учун курашишга тайёр\n09:09 / 08.08.2017\n«Манчестер Юнайтед» бош мураббийи Жозе Моуриньо УЕФА Суперкубогининг «Реал»га қарши учрашуви (8 август) олдидан мадридликлар футболчиси Гарет Бэйлни сотиб олиш учун курашишга тайёр эканини билдириб ўтди.\n«Яқин кунларда кўп нарсага ойдинлик киритилади. Агар Бэйл «МЮ»га қарши учрашувда майдонга тушса, бу унинг «Реал» учун керакли футболчи эканига энг яхши тасдиқ бўлади. Ўшанда, ўйлашимча, бу мавзу ёпилади. Аммо агар «Реал» ҳақиқатан ҳам Бэйлни кераксиз, деб ҳисоблайдиган бўлса, биз унинг учун курашишга тайёрмиз», — дея Моуриньонинг сўзларини келтиради Marca.\nЭслатиб ўтамиз, олдинроқ матбуотда «Реал» Бэйлни жамоада олиб қолишга қарор қилган ва бу йўлда «Монако» ҳужумчиси Килиан Мбаппени сотиб олиш фикридан қайтгани хабар қилинганди.


Дермазол TM плюс шампунь – medu.uz – Дорилар ҳақида маълумотлар ўзбек тилида\nДермазол TM плюс шампунь\nHome Йўриқномалар Дермазол TM плюс шампунь\nПрепаратнинг савдо номи: ДермазолTM плюс\nТаъсир этувчи моддалар (ХПН): кетоконазол ва рух пиритиони.\nДори шакли: шампунь\nШампуннинг ҳар бир мл қуйидагиларни сақлайди:\nфаол моддалар: 20 мг кетоконазол; 10 мг рух пиритионига эквивалент бўлган рух пиритионининг сувдаги 48% ли суспензияси.\nёрдамчи моддалар: динатрий монолаурил эфир сульфосукцинати, кокодиэтаноламид, макрогол 120 метилглюкоза диолеати, натрий лаурил эфир сульфати, пропиленгликоль, концентрацияланган водород хлориди кислотаси, натрий хлориди, натрий гидроксиди, бутилланган гидрокситолуол (E321), понсо 4R супра (E124), имидомочевина, Al 012514 ароматизатори, алоэ вера кукуни ва тозаланган сув.\nТаърифи: ўзига хос ҳидга эга пушти рангли қовушқоқ суюқлик.\nФармакотерапевтик гуруҳи: сиртга қўллаш учун замбуруғларга қарши препаратлар.\nШампуннинг фармакологик хусусиятлари унинг таркибига кирувчи фаол субстанциялар: кетоконазол ва рух пиритиони характеристикаларига боғлиқ.\nКетоконазол имидазол диоксаланнинг синтетик ҳосиласи бўлиб, дерматофитларга (Epidermophyton spp., Microsporum spp., Trichophyton spp.), турли штаммлардаги ачитқилар ва ачитқисимон замбуруғларига (Candida spp., Malassezia furfur – Pitysporum ovale) нисбатан замбуруғларга қарши ва фунгистатик фаолликни таъминлайди.\nСиртга қўлланилганида рух пиритиони суспензияси микробларга қарши ва замбуруғларга қарши фаолликни намоён қилади; стрептококклар, стафилококклар, замбуруғлар ва касаллик келтириб чиқарувчи организмларга қарши самаралидир. Рух пиритиони препаратнинг себореяга қарши таъсирини белгилайди ва қазғоқ билан курашади. Кетоконазол сақловчи шампунь одатда қазғоқ, себореяли дерматит ва рангбаранг темиратки билан кечадиган кепакланиш ва қичишишни камайтиради.\nАлоэ вера кукуни сочларга намлантирувчи таъсир кўрсатади, витаминлар ва микроэлементлар билан бойишига ёрдам беради.\nШампунь фармакокинетикасига доир махсус тадқиқотлар ўтказилмаган бўлиб, бироқ ташқи қўлланилганида кетоконазол ва рух пиритиони умумий қон айланиши тизимига деярли ўтмайди ва мувофиқ равишда тизимли таъсирга эга эмас.\nбош терисида рангбаранг маҳаллий темиратки каби кепакланиш ва қичишиш билан кечувчи бош териси замбуруғли касалликларини даволаш ва олдини олишда қўлланилади.\nИшлатилишидан олдин яхшилаб аралаштириш лозим.\nШампунни нам сочларга ва бош терисига 3-5 минутга суртинг, сўнгра сув билан ювиб ташланг.\nКўрсатма Даволаш Профилактика қилиш\nҚазғоқ 2-4 ҳафта давомида\nҳафтада 2 марта; Ҳафтада 1 марта ёки\n2 ҳафтада 1 марта\nРангбаранг темиратки 5 кун давомида ҳар куни Ёзги даврдан олдин 3 кун давомида ҳар куни (бир марталик даволаш курси)\nКатталар учун тавсия этиладиган қўллаш схемаси:\nТери ва тери ости клетчаткалари томонидан: терини қизариши, ачишиши, қичишиш, акне, контакт дерматит, терини таъсирланиши, тошмалар, суртиш жойида пустулёз тошма, эшакеми, ксероз, терини юқори даражада кепакланиши, дискомфорт ҳисси, ўта юқори сезувчанлик, тери қопламасини ўзгариши.\nТери ҳосилалари томонидан: соч структурасини ўзгариши, сочнинг ўта қуруқлиги ёки ёғлилиги, соч тўкилиши (аллопеция), соч рангини ўзгариши (одатда сочлари кимёвий шикастланган ёки оқарган пациентларда), тирноқлар рангини йўқолиши.\nТабиатан жингалак бўлган сочларни тўғриланиши ҳолатлари учраган.\nНерв тизими томонидан: таъмни бузилиши (дисгевзия), парестезия, ўта юқори сезувчанлик.\nИммун тизими томонидан: ўта юқори сезувчанлик реакциялари, шу жумладан анафилактоид реакциялар, ангиоэдема.\nКўриш аъзолари томонидан: кўз шиллиқ қаватларини ачишиши, қовоқларни шиши, ҳаддан ташқари кўп кўз ёши ажралиши.\nИнфекциялар ва инвазиялар: фолликулит.\nКетоконазол, рух пиритиони ёки препаратнинг ҳар қандай бошқа компонентларига ўта юқори сезувчанликда қўллаш мумкин эмас.\nДермазолТМ плюс препарати сиртга қўллаш учун глюкокортикостероидлар билан узоқ вақт даволанган пациентларга буюрилганида, 2-3 ҳафта давомида ишлатишни аста-секин тўхтатиб борган ҳолда (препарат қўлланилишини бекор қилиш синдроми юзага келишини олдини олиш учун) даволашни давом эттириш мумкин.\nСезиларли тизимли сўрилиши камлигини эътиборга олган ҳолда, бошқа тиббий препаратлар билан ўзаро таъсири эҳтимоли кам.\nГлюкокортикостероидларни сақлайдиган дерматологик препаратлар билан бир вақтда фойдаланиш тавсия этилмайди.\nШампундан фойдаланилганда уни кўзларга ва кўзларнинг шиллиқ қаватларига тушишидан эҳтиёт бўлинг.\nКўзларга тушганида сув билан яхшилаб ювиш лозим.\nСебореяли дерматит ва қазғоқ кўпинча сочларни юқори даражада йўқотилиши билан кечади, у айрим ҳолларда шампундан фойдаланишнинг бошланишида бир мунча муддат давом этиши мумкин.\nПрепарат бутилланган гидрокситолуол (Е321) сақлайди, у маҳаллий тери реакцияларини (масалан, контакт дерматитни) ёки кўзлар ва шиллиқ қаватларнинг ачишишини келтириб чиқариши мумкин.\nҲомиладорлик ва лактация даврида фақат она ҳолатининг кутиладиган яхшиланиши ҳомила/бола учун потенциал хавфдан юқори бўлганидагина ушбу препаратдан фойдаланиш мумкин.\nДермазолТМ плюс шампунь автомобилни бошқариш ва бошқа механизмлар билан ишлаш қобилиятига таъсир кўрсатмайди.\nУшбу шампунь фақат сиртга қўллашга мўлжалланганлиги ва кетоконазол умумий қон айланиши тизимига деярли ўтмаслиги туфайли, мувофиқ равишда, дозани ошириб юборилиши симптомларининг ривожланиши эҳтимоли кам. Шампунь тасодифан ютиб юборилганда, тутиб турувчи ва клиник чоралардан фойдаланинг. Аспирацияни олдини олиш учун қусишни келтириб чиқарманг ва меъдани ювишни амалга оширманг.\n50 мл ёки 100 мл дан флаконларда. Ҳар бир флакон қўллаш бўйича йўриқномаси билан бирга картон қутида.\n25°С дан юқори бўлмаган ҳароратда, қуруқ, қуёш нуридан ҳимояланган жойда сақлансин. Болалар ололмайдиган жойда сақлансин.\nМаккажўхори оналик гулининг устунчаси ва оғизчаси13.04.2018Кейингиси


Ўзбекистонда пахта етиштиришни илмий асосда йўлга қўйиш режалаштирилмоқда\nЎзбекистон пахта етиштиришни илмий асосда йўлга қўймоқчи\n24 Mart 16:16 Иқтисодиёт\nнозик толали ПАХТА пахта етиштириш пахта толаси ТАРТИБГА СОЛИШ\nДавлатимиз раҳбарининг 2022-йил 18-мартдаги қарорига кўра, Ўзбекистонда нозик толали навли пахта етиштириш илмий асосда йўлга қўйилади.\n2022-йилда 12 минг гектар майдонда қимматбаҳо экин етиштирилса, 2023-йилда нозик толали навли пахта экиладиган майдонлар 18 минг гектарга етказилади.\nЮпқа пахта етиштириш Сурхондарё вилоятида ўз масканини топади.\nМамлакатимизда нозик толали пахта етиштириш илмий-тадқиқот институти ташкил этилмоқда. У Қишлоқ хўжалиги вазирлиги ҳузуридаги Қишлоқ хўжалигида билим ва инновациялар миллий марказининг Ғўза селекцияси, уруғчилиги ва агро технологиялар илмий-тадқиқот институти Сурхондарё илмий-тажриба станцияси негизида ташкил этилган.\nЎзбекистон уй-жой кредити олиш учун янги имкониятларни очмоқда\nУнинг фаолиятининг асосий вазифалари ва йўналишлари пахта толасининг янги навларини яратиш ва уларнинг бирламчи уруғчилиги, бу соҳада малакали кадрлар тайёрлаш ва бошқалардан иборат.\nИнститут илмий маркази Ангорск шаҳридаги «Замин ангор» пахта-тўқимачилик кластери ҳамда Жарқўрғондаги «Жарқўрғон тажриба», Қумқўрғон туманидаги «Исломбек Раҳмон» элита уруғчилик хўжаликлари негизида ташкил этилади.\nҲужжатдан келиб чиққан ҳолда, Сурхондарё вилоятида ғўзанинг нозик толали навларини яратиш учун фитотрон иссиқхонаси ташкил этилади.\nБундай иссиқхонани ташкил этиш харажатлари Қишлоқ хўжалиги вазирлиги томонидан жалб қилинадиган халқаро молия институтларининг грант маблағлари ҳисобидан қопланади.\n2021 йилда Навоий КМК 80 тонна олтин қазиб олди\nМутахассисларнинг фикрига кўра, нозик пахта толаси ўрта штапелли кекларнинг толасига қараганда каттароқ нозиклик, мустаҳкамлик ва узунликка эга. Шунинг учун ундан тайёрланган ип 1,5 – 2 баробар мустаҳкам бўлади. Бундан ташқари, кўпроқ қийшиқ ва узунроқ бўлиб, толалар йигирув пайтида бир-бирига яхшироқ ёпишади. Буларнинг барчаси шундай пахта толасидан тайёрланган матоларнинг мустаҳкамлиги ва чидамлилигини оширади.\nАна шундай пахта толасидан бир неча метрузунроқ ва қимматроқ матолар ҳам ишлаб чиқарилади.\nПрезидент Тошкент вилоятини ривожлантириш бўйича вазифалар қўйди\nЎнлаб агентликлар лицензияларидан маҳрум бўлишди\nЎзбекистон электр энергетикаси стандартларининг қайта кўриб чиқилишини эълон қилди\nЕИ санкцияларига дучор бўлган Россия банклари SWIFT тизимидан узилади


Айбланувчи Юнусобод тумани ИИО ФМБ биносидан қочишга уриниб, оёғини синдириб олди - UzNews.uz\nАйбланувчи Юнусобод тумани ИИО ФМБ биносидан қочишга уриниб, оёғини синдириб олди\n«Трамадол» дори воситасини сотиш мақсадида сақлаган ва безориликда гумон қилинаётган фуқаро қамоққа олинди.\nТергов натижаларига кўра, Тошкент шаҳрида истиқомат қилувчи 1993 йилда туғилган Шаҳзод А. аввал содир этилган безорилик учун суд жараёнини кутиш мобайнида ўзи учун хулоса чиқармай, навбатдаги жиноятни содир этган. Жорий йилнинг 1 январь куни жамоат жойида безорилик қилиб, танимаган икки нафар қизни уриб ташлаган. Тергов давомида унга Ўзбекистон Республикаси Жиноят кодексининг 273-моддаси 5-қисми «Трамадол» дори воситасини сақлаш ва сотиш бўйича ҳам айблов эълон қилинган, деб хабар бермоқда Тошкент шаҳар ИИББ.\n3 январь куни фуқаро Юнусобод тумани ИИО ФМБ биносидан қочишга уриниб, оёғини синдириб олган. Айни вақтда унга тиббиёт муассасасида тиббий ёрдам кўрсатилмоқда.\nЮнусобод тумани жиноят ишлари бўйича суди томонидан айбланувчига нисбатан “қамоққа олиш” жазо чораси кўрилган.\nЭслатиб ўтамиз, 2018 йилнинг 27 октябрь санасида «Трамадол» дори воситаси гиёҳванд моддалар рўйхатига киритилган. 27.10.2018дан 08.01.2019гача Тошкент шаҳрида «Трамадол» дори воситасини сақлаш ва сотиш бўйича 133та фуқаро қўлга олиниб, улардан 66 400та дори воситалари мусодара қилинган.\nТошкентда 2021 йилда иккита тезкор зарядлаш тизимлари ўрнатилади\n13 июль, 14:15


Ўзбекистонда халқаро талабларга тўла жавоб берадиган сайлов тизими яратилган - Ўзбекистон овози газетаси\nЙошико Кавабата, Токио қишлоқ хўжалиги ва технологиялар университети профессори (Япония):\n– Ўзбекистон Республикаси сайловига оид барча қонун ҳужжатлари, уларга киритилган ўзгаришлар билан танишиб чиқдим. Мамлакатингизда фуқаролар сайлов ҳуқуқининг амалда ижросини таъминлаш мақсадида халқаро талабларга тўла жавоб бера оладиган сайлов тизими яратилган.\nХалқингиз сайлов руҳи билан яшаётганининг гувоҳи бўлдим. Оммавий ахборот воситаларида чоп этилаётган мақолалар, теле-радио каналлари орқали намойиш этилаётган аксарият кўрсатув ва эшиттиришлар сайловга бағишланган, кўчалар ва биноларда депутатликка номзодларнинг плакатлари ҳамда сайловчиларни овоз беришга чорловчи шиорлар осилган. Телевидение орқали сиёсий партиялар вакиллари ва депутат номзодларнинг чиқишларини, уларнинг сайловолди ташвиқотлари ва баҳс-мунозараларини кўрдим. Бу жараён ғоят қизғин ва фаол ўтаётгани сайловчиларнинг овоз бериш жараёнида муносиб номзодни танлаш имкониятини кенгайтиради.\nДепутатликка номзодлар ичида хотин-қизлар вакилларининг кўплиги мамлакатингиз сайлов тизимидаги ютуқлардандир. Ўзбекистон қонунчилигига мувофиқ, Олий Мажлис ва маҳаллий вакиллик органлари депутатлигига номзодлар орасида хотин-қизлар учун 30 фоиз квота белгилангани мамлакатингизда аёлларнинг ижтимоий-сиёсий фаоллигини ошириш борасида олиб борилаётган кенг кўламли ишларнинг амалий самарасидир. Ўзбекистонда бу борада эришилган ютуқларга ҳавас қилса арзийди.\nЕвгений Слобода, МДҲ Ижроия қўмитаси бўлим бошлиғи:\n– Миссиямиз вакиллари шу кунгача Тошкент шаҳри, Қорақалпоғистон Республикаси, Тошкент, Фарғона ва Самарқанд вилоятларидаги сайлов участкалари билан танишди. Барча сайлов участкаларида сайловга юксак даражада тайёргарлик кўрилганига гувоҳ бўлдик.\nЎзбекистонда сайловларни демократик руҳда ўтказиш учун жуда кўп иш қилинган. МДҲ кузатувчилар миссияси Ўзбекистонда ўтган олдинги парламент сайловларида ҳам қатнашган. Ўтган давр мобайнида Ўзбекистон миллий сайлов қонунчилиги такомиллашиб, энг юқори демократик талабларга тўлиқ жавоб беради. Фуқароларнинг ўз хоҳиш-иродасини билдириш эркинлигини таъминлаш кафолатлари кучайтирилган.\nБорис Қандов (АҚШ):\n– Ўзбекистон мустақиллик йилларида барча соҳаларда улкан ютуқларни қўлга киритди. Халқ фаровонлиги муттасил ошиб, мамлакатингизнинг халқаро майдондаги нуфузи тобора юксалиб бормоқда. Бу Ўзбекистон танлаган тараққиёт йўлининг ғоят тўғри ва ҳаётий эканидан далолат беради. Ўзбекистонда демократик ҳуқуқий давлат ва кучли фуқаролик жамиятини барпо этиш борасида амалга оширилаётган ислоҳотлар таҳсинга сазовор.\nЎзбекистон сайлов қонунчилигига оид ҳужжатлар билан танишиб, бу борадаги барча саволларимга тўлиқ жавоб топдим. Мамлакатингизда сайлов тизими ва уни ўтказиш жараёни тобора такомиллашиб бораётгани, қонун устуворлигини таъминлаш ва адолат тамойилларига риоя қилиш борасида олиб борилаётган ишлар юксак самаралар бераётгани алоҳида эътиборга лойиқ. Ўзбекистонда сайловчилар учун барча қулай шарт-шароит яратилган. Депутатликка номзодлар орасида ёш авлод вакиллари кўплиги диққатимни тортди. Бу мамлакатингизда ёшларга қаратилаётган улкан эътибордан далолатдир.


ОАВ: Туркияда мингдан ортиқ меҳмонхона сотувга қўйилди\n20:49 / 01.02.2016\nТуркиянинг Эгей денгизи ва Ўрта Ер денгизи қирғоқларидаги 1300дан ортиқ меҳмонхона мамлакатда хавфсизлик шароитлари ёмонлашгани ва Россия билан муносабатлардаги совуш туфайли сотувга қўйилган. Бу ҳақда Zaman газетасида хабар берилган.\nБу меҳмонхоналарнинг умумий нархи 30 миллиард лирага баҳоланган (10 миллиард доллардан ортиқ). Бу меҳмонхоналарнинг жами сиғими - 153 минг ўриндан ошиқ. Сотувга қўйилган меҳмонхоналарнинг аксар қисми Антальяда, россияликлар бозори яқинида жойлашган. Уларнинг сони 410та ва бу меҳмонхоналарнинг чорак қисми беш юлдузли меҳмонхоналар ҳисобланади.\nНашрнинг қайд этишича, Туркияда сайёҳлик саноати инқироз ёқасига келиб қолди. Газетанинг ёзишича, меҳмонхоналарнинг сотувга қўйилишига иқтисодий вазият ёмонлашгани ортидан Европадан келувчи сайёҳлар оқими пасайгани ҳам сабаб ҳисобланади. Шунингдек, меҳмонхоналар эгалари банклардан қарздор бўлиб қолишган.